
Geopolitika kvantnog budizma:
 Naša pre-hidrokarbonska Tao budućnost
(Bez napretka na Rio +20 samitu)
Od Rija do Rija, sa Kyotom, Kopenhagenom i Durbanom između, zaključak ostaje isti: Potpuna su neslaganja o realnostima ovoga planeta i načinima kako bi smo se trebali suočiti sa tim.
Odlučujući iskorak zahtijevao bi oboje: i šire poglede i raznolikije učešće u identifikaciji problema, formulisanju smjernica, kako bi proširili i uskladili naše sveukupne akcije. Stručnjaci iz svijeta prirodoslovnih nauka, filozofije, religije, kulture i sporta pozivaju se na svaki od ovih velikih skupova. Međutim, oni – kao i obično, posluže kao sporedni izlagači i magnet za medije, dok stvarne odluke donose isključivo političari. No, tko je u politici zaista motiviran da osmišljava i usvaja dugoročne i dalekosežne odluke? Politički, to se ne isplati jer su takve odluke često isuviše složene, a oduzimaju i previše vremena da bi preživjele  periodiku i opseg nacionalnih izbora, kao i ukus ili shvatanje prosječnog birača. 
Naša globalna kriza nije ekološka, financijska ili političko-gospodarska. Duboka i strukturalna, ovo je kriza misli, recesija hrabrosti, odsutnost naših ideja – sve ono što nas vodi u dubok moralni ponor. I stoga ne treba da čudi: Rio samit biješe bez priželjkivanog zaokreta.
Između bojazni da će se neizbježno desiti, i nade da možda ipak neće, živjeli smo...

Ono što može i biti i ne biti, uvijek se, na kraju krajeva, pokori onome što mora biti...
 
*   *   *   *   *
Da li Grčka (ili Španija) zaostaje 20 godina iza ostatka EU, ili je Grčka danas daleko ispred ostatka kontinenta koji će se suočiti sa istom sudbinom za dvije decenije?
 Uz uobičajene političke retorike, to je pitanje koje mnogi krugovi u Evropi i drugdje diskretno, ali temeljito raspravljaju. U svom širem kontekstu, intrigantne intelektualne debate se zahuktavaju. Teme su zbilja suštinske: zašto se znanost pretvorila u religiju? (Prakticirano gospodarstvo se temelji na preko 200 godina staroj liberalističkoj teoriji Adama Smitha i preko 300 godina staroj filozofiji Hobbesa i Lockea – u osnovi zamrznuto i strogo kanonizirano u jednu krutu egzegezu. Svaka je znanstvena rasprava zamijenjena slijepom poslušnošću kao u starih dogmi.) Zašto je religija transformirana u konfrontirajuću političku doktrinu (svete se knjige pogrešno tumače i ideološki zlorabe u Evropi, na Bliskom Istoku, u Aziji, Sjevernoj i Južnoj Americi i Africi)? Zašto je (sekularna ili teološka) etika odmaknuta od biocentričnog poimanja u antropocentrično okružje egoizma i neznanja (gdje se priroda tretira kao vlasništvo, a ne kao koherentni sustav koji kontekstualizira naš život)? Zašto se – unatoč svim znanstvenim studijama, institucijama i instrumentima – naše nejednakosti, isključenja i izopćenja produbljuju? Zašto je pojam slobode tužno sveden na jadan izbor ovdje-mi-sada ispraznog konzumerizma? Zašto dostignuti nivo našeg gospodarskog razvoja, kao i stadij našeg tehnološkog napretka nisu doveli naša društva do njihove samorealizacije?
 Upravo suprotno, naše demokracije su u povlačenju, naše vizije su iscrpljene, a samopouzdanje potrošeno, dok se osnova društveno-kulturnog i političkog učešća smanjuje. Konačno, da li je Rio ispred sebe nakon svojih 20 godina?
Odijek ovih značajnih rasprava postupno dopire do šire javnosti. Niko još ne može predvidjeti raspon i obim njihovih odgovora, niti na domaćem ni na međunarodnom planu. Jedno je sigurno: Puka mehanička transmisija globalne gospodarske (i regionalne monetarne) integracije ne može biti zamjena za bilo kakvu održivu postindustrijsku, na znanju utemeljenu (knowladge-based) razvojnu strategiju, znanstveni napredak ili kulturno uznesenje. A još  manje ona može predstavljati ikakav substitut za narušenu socijalnu koheziju i među-generacijski ugovor, te narasle ekološke potrebe (uključujući devastirane biokapacitete i biološku raznolikost), ili za održavanje opšteg javnog mentalnog i fizičkog zdravlja. 
(Tao)
 izvorište ne samo u antičkoj Grčkoj
Grubom analizom podataka Svjetske banke i OECD-a (Organizacija za gospodarsku suradnju i razvoj) godišnja bruto proizvodnja u svijetu je negdje između €85 i €95 triliona (hiljada milijardi). Servisiranje različitih kredita i njima pripadajućih kamatnih stopa na ime javnih i privatnih dugova godišnje ovaj planet kumulativno košta oko €195–210 triliona. Jednostavno rečeno, to znači da mi godišnje proizvedemo za 1, no ipak dugujemo za 2 raznim kreditnim ustanovama.
 Kako je moguće da iz godine u godinu radimo sve više i više, ali da nadalje postajemo društveno-gospodarski siromašniji i kulturno obezvrijeđeniji, dok nam tzv.  Generacijski proračun (odnos stope finansijskih opterećenja buduće u odnosu na sadašnju generaciju) za dolazeće generacije daje zabrinjavajući scenario budućnosti? Da li je stanje okoliša bolje? Primijenimo li gornji metod u usporedbi podataka o razmjeri iskorištavanja prirodnih bogatstava (ecological footprint), lako ćemo uočiti da čovječanstvo crpi iz našega ekosistema, biomaterijal i rude za 1, od čega samo 10% završi kao gotov proizvod; ali u isto vrijeme zagađujemo vodu, zemlju, zrak i bliži kosmos sa nerazgradljivim i/ili toksičnim, krutim ili aerosolskim, česticama i bukom za 2. Uprkos svim prečistačima, čistačima, separatorima, destilatorima, prigušivačima i filterima, naša okolina postaje onečišćenija i onečišćenija. Da li – u konačnici – ovo zaslužuje pravo da se nazove 'razvoj'? Tijekom vijekova, naročito u posljednjih nekoliko desetljeća, mi smo zbilja intenzivirali, racionalizirali i optimirali naše privredne aktivnosti, kao i srodne tehnologije i protok informacija, no je li moguće da kotač povjesti guramo dobro, no u pogrešnom smjeru?

Odgovor na ova jednostavno sročena pitanja, no osjetljivog i složenog (bistvenog) značenja svakako nam nalaže da proširimo kontekst. Upravo se stoga vratimo u Grčku.

Prije svega valja reći nekoliko riječi o terminu koji se tako često i u svakoj prilici rabi: kosmos. Sam po sebi izraz cosmos riječ je grčkog podrijetla (κόσμος) a označava: harmoniju, savršeni sklad,
 dok njegov antonim, riječ khaos/chaos (χάος), što bi značilo: nesređenost, nered, neusklađenost (također označava prvobitnu masu bez reda i oblika, ili čak ništavilo). Očaravajuća klasična-grčka mitologija temeljno opisuje stvaranje svijeta kao događaj obilježen konačnom pobjedom sila kosmosa nad silama kaosa. Uzbuđujući je to drevni tekst, veličanstven u svojoj ljepoti i simbolizmu. 
“You Are the Sunshine of My Life...”

U suvremenom znanstvenom i filozofskom (ili astronomskom, ezoteričnom i teološkom) smislu, riječ kosmos bi označila (sopstvenim postankom odredjenu) sveukupnost (načinjenu od očitovanog, pojmljivog te vidljivog svemira, kao i nepojmljivih potencijalnosti i nevidljiva univerzuma/multiverzuma) što je priroda i/ili Bog stvorio.
 Kao sve ono što je bilo, što jeste i što zauvijek će biti začeto kao prostor-vrijeme, materija-energija (sa svim svojstvima i svim ostvarivim agregatnim stanjima/razinama, visinama i stepenima), čestica – val-funkcije (svijest-informacija), kosmos je priroda i/ili sam Bog. To je sve što počinje (iz), traje (uz/sa) i završava (vraća se) unutar kvantnog polja.
Suvremena astrofizika tvrdi da se nama poznati i pojmljivi svemir širi, i dalje potaknut (linernim vremenom mjereno, davnim) kvantnim događajem, u litaruturi uglavnom poznatog kao big-bang (ili možda Higgs Bosonovom česticom nedavno obzanjenom od strane CERN-a). Do sada ne postoji opći konsenzus znastvenika o tome koje je svojstvo (iliti priroda) nevidljivoga, međuzvjezdanog i intergalaktičkog prostora (tamne tvari). Međutim, izvjesno je da se vidljivi, stelarni svemir pretežito sastoji samo od dva elementa: helija i vodika. Dakle, zvijezde – ta kičma svemira – uglavnom se (do 99%) sastoje od ta dva elementa. No, zbilja je intrigantno kako je kolonija napredujućeg dvonogog primata, ravnomjerno se šireći ovim planetom, razvila jaku tehnološku, civilizacijsku i psihološku kulturu ovisnosti o potpuno drugačiji element: ugljik.
Doslovno, zemlja se kupa u golemom spektru sunčevih zraka. Ova stelarna radijacija kojom nas nesebično podaruje naša zvijezda iznad nas, zapravo je beskonačan izvor energije.
 Središnjica naše majke-planete još je uvijek kinetički i termički veoma aktivna, što znači da ljudi, zapravo, sjede na vrhu izvora neiscrpne energije koja proizilazi iz gravitacijskih, magnetičkih i seizmičkih zbivanja i ogromne preostale geotermalne toplote Zemlje.
Kako smo – kao 'napredna' civilizacija – ovo propustili? Obitavajući između dva beskonačna agregatora energije, kako smo završili sa ugljikovodicima – do ugljenisanih ostataka prošlih života? Kako smo na kraju skončali stalno raskapajući po tankom, gornjem sloju litosfere, te dalje opsesivno kopajući i bušeći u potrazi za fosilnim gorivima? Kako smo razvili ovu nekrofilnu opsesiju?
 Kako smo uspjeli da koncentriramo naš ljudski i gospodarski razvoj na ugljiku, i uporno razvijamo tzv. 'tehnologije', koje nas, očito, vode u direktnu koliziju sa svemirom i sa svime što okružuje našu biosferu? Zašto čovječanstvo držimo pod velom iscrpljujućeg i opasnog sučeljavanja oko skromne i iscrpive količinama fosiliziranih ugljika koji se nalaze ispod površine našeg staništa? Konačno, živimo li mi tako kosmos ili kaos?
Kako su stvari krenule pogrešnim smjerom od njihova početka? Evolucijski, naša 2 miliona godina duga povjest lovaca-sakupljača– izloženih snažnim oskudicama, suparničkim grupacijama ljudi i drugih grabljivaca, stalnim sezonskim oscilacijama, teškim klimatskim topografskim i biotopnim uvjetima, uz sve to bića koja čine sastavni dio prirodnog prehrambenog lanca
 – naučila nas je da promatramo stvari iscjepkano, horizonatalno, teritorijalno i linearno. Ne kognitivno. Tako smo (kroz primordijalnu mehaničku solidarnost – ugroženog i nesigurnog čopora) naučili da održavamo svoju egzistenciju na račun drugih bića, čak i pod cijenu da njihove fosilizirane ostatke pretvaramo u gorivo. 
“Get your kicks on Route 66...”

Iskreno govoreći, način na koji razvijamo i primjenjujemo antropo-tehnike ukazuje na to da nismo uspjeli značajno odmaknuti od osnovnog pred-kognitivnog izazova koji mi ljudi dijelimo sa ostalim oblicima planetarnog života – preživljavanja.
 Naše suštinsko i glavno kognitivno pitanje, potraga koja bi u velikoj mjeri treba da nas razlikuje od svih drugih živih oblika: Šta ja radim ovdje? ili Kako da premostim svoju prošlost, svoju sadašnjost sa svojom budućnošću? – pretežito ostaje bez odgovora. Naše 'razvojne' palijative su korozivne, autistične, isparcelisane, agresivne, reaktivne, nesuvisle te štete ovome planetu i njegovim životima. Rigidni u dinamičkom okruženju, još uvijek smo zarobljenici svekolikih  horizontalnosti našeg nesigurnog postojanja – linearnosti koje su uslovile osnovu našeg malog mozga kroz našu hominidnu povijest dugu 2 miliona godina.

Antropologija inače razlikuje homo sapiens (kao ranog, primitivnijeg hominida) od homo sapiens sapiens (tzv. naprednog i modernog čovjeka). Povezujući našu vrstu sa njenom sposobnošću crpljenja i konzumiranja kalorija uz pomoć različitih antropotehnika
 (danas nazvane tehnologijama), možemo ugrubo klasificirati evoluciju hominida na sljedeći način:

(i) Od 2 miliona godina/100.000/50.000 – do prije 10.000 godina: niska energetska potrošnja (konzervativne solarne tehnike) pokreće ljudsku rasu;

(ii) Od 10.000 – do prije 200 godina: umjerena energetska potrošnja (hidrauličko-agrarne, te napredne solarne tehnike) pokreću ljudsku rasu;
(iii) Od prije 200 godina (događaj tzv. industrijske revolucije) – do danas: visoka energetska potrošnja (tehnikom fiksiranom na ugljikovodike) pokreće ljudsku rasu.

Ipak, promatrajući dinamiku unutar ljudske kulture i sposobnosti takve civilizacije da održi prirodnu ravnotežu sa organskim i anorganskim okruženjem, možemo napraviti sljedeću klasifikaciju historije naše vrste:

a) barbari bez tehnologije (rani ljudi) – skromna amplituda i sposobnost ometanja ovakve animalističke civilizacije, a zatim;
b) 'mobilizirani/napredni' barbari sa ometajućom 'tehnologijom' (tzv. moderni čovjek) – pojačana ometačka aktivnost ovakve akulturne civilizacije.

Nepovratno crpljenje sirovina koje pogrešno ali istrajno nazivamo 'proizvodnja crnog zlata' je naprosto zabluda kratkovidosti i smrtonosne ovisnosti. Antropotehnika koja je isključivo fiksirana na čaprkanje po tanjušnom gornjem sloju litosfere u potrazi za fosilnim ostacima – a zatim nekrofilsko sagorijevanje tih istih ostataka, da bi se od njih dobio naš glavni izvor energije (uz pravu hrpu kolateralnog otpada), jeste barbarizam sam po sebi. Stoga se ovo i može označiti jedino kao 'tehnologija'.

Ipak, obim, dubina i izdržljivost našeg anti-intelektualnog limbičkog neznanja i ignorisanja, te reptilska pohlepa su toliko fascinantne, kao i naša opsjednutost sa lokalitetom, sa teritorijalnom životinjom unutar nas. Homo lupus ergo sum. (Igra riječi uz parafrazu – čovjek čovjeku vuk, i mislim dakle jesam, pa bi to ovdje bilo: Vuk sam dakle jesam.) Naš cerebralni korteks (veliki, gornji mozak) još uvijek je talac reptilskog (našeg manjeg/donjeg) kompleksa, Katastrofalno i opsesivno je to zatočeništvu odlučeno punom dominacijom malog mozga te njime indukovanim linearnim, instiktivnim refleksima da se stalno i iznova ovladava sve većim posjedima sredstava na datom teritoriju. Ova matrica ovdje-mi-sada lišava nas bilo kakve mogućnosti za proširenje perspektive do koje može doći samo uz oslobođenje koherentne i na svijesti bazirane kognitivne dimenzije vremena i prostora.

Stoga nema sumnje da plaćamo visoku cijenu konačnice, dok još uvijek sebi pjevamo samo-uvjeravajuću uspavanku: Spasimo okoliš! Kratko i jasno – to je pogrešno shvatanje: okoliš/priroda će preživjeti, mi ćemo biti eliminisani.

“Oh Lord, Won't you buy me a Mercedes Benz...“
 – izgubljena Tao mudrost

Ovako smo postavili naše opskurne prioritete: Neprestano nadmetanje koje nas zadržava u barbarskom, reptilskom sukobu oko ograničenih prirodnih bogatstava, sa 'tehnologijom', koja nezaustavljivo emitira stakleničke plinove, pretvarajući našu planetu u gasnu komoru
 na putu našeg vlastito izabranog globalnog holokausta. Tehnologija nije stanje/doseg vještine (ili nauke), tehnologija je stanje/iskaz uma!
 To nije linearna progresija u savladavanju prirodoslovnih naučnih disciplina (otuđujuće očuvanje), nego će to prije biti stjecanje koherentnog, kognitivno-suosjećajućeg i nedvojbenog kritičkog poimanja (oslobađajuće istraživanje). Ova 'tehnologija' će se pretvoriti u pravu tehnologiju kada – ili bolje reći – ukoliko naša svijest, naš veliki mozak sposoban za samospoznaju potencijala, nelinearan, višedimenzionalan i koji poima povezujući činjenice, konačno preuzme potpuno upravljanje nad reptilskim, nesigurnim, teritorijalističkim, upornim, malim mozgom. To je poimanje koje odolijeva diktatu reptilskog refleksu/instikta: jedi-razmožavaj se-preživi.

Uz izbijanje ove, još nesvršene, finansijske krize raslo je i anti-neoliberalističko raspoloženje masa. Ipak, ne treba kriviti ekonomiju, ili (dogmatsku egzegezu) kreditnih institucija. Ovo je samo još jedna u nizu antropotehnika umotana u ljudske regule, u pravila ponašanja koja smo utemeljeli na našem dugom, nesigurnom i neokončanom/neodlučenom evolucijskom maršu.
 Ono što je pogrešno jeste naša percepcija ili, bolje reći, mjesto izabrano kao naša opažajna tačka, odnosno naše kognitivno polazište.
Zašto uporno stvaramo okolnosti koje su nas ekološki uslovile prije dva miliona godina? Ograničeni i neobnovljivi resursi su nešto na šta je naš reptilski kompleks navikao tokom evolucije. Sve ono što smo na tome izgrađivali, svi naši naknadni socio-ekonomski nanosi, običaji, norme i političko-vojne konstrukcije nose jak emocionalni naboj. Sazdani na jakom emocionalnom odnosu, oni su nastali kao rezultat duboke psihologizacije zasnovane na strahu od ovisnosti o horizontalnom i ograničenog. Mi smo (životna) kultura opsjednuta strahom od oskudice.
 Odgovarajuća socijalna kohezija i mobilizacija, kao i naše ukupno razumijevanje beskonačnog, obnovljivog i neiscrpljivog, iziskuju misaonost i spoznaju. Ovo bi pak značilo kraj dominacije reptilskog uma i njegove binarno-mehaničke, instiktivno ugrađene i održavane kontrole i opsjednutosti (linearnom) sigurnošću.
Do sada se jedino kontrola ukazuje kao centralni učvščivač naše civilizacijske vertikale u upravljanju sa nepredvidljivom i nestabilnom dinamikom čovjeka (kao pojedinca ili grupe). Opsjednutost ograničenim resursima i njihovom konzumacijom u kontroliranom vremenu i kontroliranom prostoru su te veze koje vežu ljudsku kulturu – društvena tvorevina psihologizirane sekuratizacije koju mi poimamo kao razumljivu i dopuštenu, samim time i kao jedino moguću.
 Beskonačnost isključuje dominaciju kontrole, mehanički nametnutu i izvana izazvanu prisilnu koheziju, zasnovanu na stalno održavanom nadmetanju-u-sukobu. Kao lijek protiv anksioznosti i klice straha, beskonačnost de-psihologizira i de-monopolizara svaku reptilsku dominaciju nad našom kognitivnošću.

Dakle, velika pogreška naše evolucije nije razvoj moždane kore; osnov našeg problema je u tome što se naš veliki mozak razvio da bi održavao i pomagao reptilski kompleks uz pomoć atropotehnika (koji ga je i porobio), a ne obrnuto. Za ne baš staru evolucijsku vrstu kakva smo mi, ljudi su se - moramo priznati - brzo mobilizirali, s obzirom da je (limbički sustav posesivan, a) reptilski binarno-instiktivni mozak jako djelatan. Ipak, iako učinkovit, on uopće nije dalekosežan! Stoga danas u Riju, kao i prije 20 godina na istome mjestu, suočavamo se sa istim nerješivim dilemama, te identičnim no težim i stalno rastućim problemima. Naizgled smo danas shvatili prepreku – limiti našeg rasta/napretka. No, naša granica nije (samo) teritorijalna ili linearna, u suštini ona je spoznajna.
 Živeći u procjepu naše nedovršene evolucije i našeg vlastitog poricanja istog: Prekomjerno zlorabimo sve životne sadržaje oko nas koje smo naprosto posudili iz naše buduće prošlosti, dok smo banalno previdjeli svo vrijeme koje imamo (uz sebe) u našoj prošloj budućnosti. Jednostavno, mnogo bi smo više toga imali za naučiti iz naših dugih nezapisanih dijelova prošlosti, nego iz svih potonjih razdoblja koja smo zabilježili.
“Sutra ne umire nikad“

U svome poznatom govoru iz 1944. godine Max Planck je iznio nešto na šta su podjednako filozofija i religija, astronomija i fizika ukazivali još od vremena klasične Grčke (ili, preciznije, od vremena drevnih vedskih sanskrit tekstova).
 To je utemeljilo ne samo kvantnu fiziku
 nego i tzv. Jedinstvenu teoriju svega (TOE – Unified Theory of Everything), kao i (koherentni ključ) k Tajni Stvaranja. Štaviše, on je obnovio i reafirmisao mnoge budističke tantričke perspektive, naročito metafizičke vizije sadržane u Yogacara,
 kao i postulat paticcasamuppada
 – tzv. međuovisnog (unaprijed) nepreodređenog podrijetla. 
Dakle, ako je jedna od novijih TOE (Jedinstvenih teorija svega) postavljenih od strane Stephena Hawkinga i Leonarda Mlodinowa tačna – da kvantni svemir, kao samoizazvana okolnost, pretenduje da stvori smisao, te da su posmatrači važan dio ovoga sistema – onda kosmos naprosto stalno i iznova sam sebe aktualizira.
 To znači da, kako se svemir razvija, dopuštajući organizaciji da dođe do izražaja, naša svijest stvara unverzume/multiverzum.
 Ako je to tako, onda bi takav proces morao rezultirati i stalnom samoaktualizacijom nas u ovakvome svemiru, jer je tada suštinska osnova realiteta zapravo naše sveobuhvatno samoshvatanje.

Ova bi TOE onda pretpostavila naše stalno ovladavanje vještinama, što svakako nije 'tehnologija' koja održava status quo, (statičnost/rigidnost u dinamičnom okruženju) već je to prije tehnologija koja otvara, oslobađa i proširuje (kakav je napose i svemir sam). Kako je moguće da o ugljiku ovisna kultura, krhkih i nesigurnih, no deklariranih kao ovdje-mi-sada,  agresivnih dvonožaca čiji je razvoj u konačnici predodređeno uslovljen binarnim (napadni-bježi, konzumiraj-napusti) aktivnostima reptilskog kompleksa, svjesno kreira inteligentan svemir koji se pretežito sastoji od helijuma i vodika u svoj svojoj beskrajnosti?

Odgovor je lakši no što se čini na prvi pogled. On seže sve do jednog od najintrigantnijih pitanja kako filozofije tako i astronomije: Ima li života tamo gore? 
Niti posve periferna pozicija našeg Sunčevog sistema u okviru zvjezdanog klastera Mliječnog Puta, ni odveć udaljena pozicija naše galaksije unutar poznatog dijela svemira, ne bi mogli indicirali ikakvu centralost, ekskluzivitet ili kakav monopol nad svjesnim životom u našu korist. Dakle, ako ovakva ljuta periferija (poput ove naše) može podržati (i održati) različite forme života i razvitak spoznajnoga mozga, onda ostatak svemira naprosto mora bujati inteligentnim životom
 – to je jedino logično objašnjenje.

Dokaz?

Dok biva svatko i ima sve, ostatak neizmjerne kosmičke inteligencije samoaktualizira svoj potencijal i projecira solarni ekvilibrium: koherentni helij-vodik-manifestirani i time pr/osvjetljeni svemir. Jednostavno, nas čeka da uspijemo ili izgubimo od samonametnute asimetrije, oskudice, grčenja, disharmonija i neravnoteže stvorene imanjem fosilnih goriva – u oskudnoj našoj nakani da se vratimo sopstvenoj pre-karbonskoj, solarnoj Tao budućnosti.

Ili ćemo nastaviti sami sebe ložiti do smrti, ili konačno shvatiti neizbježnost očiglednog – našeg kosmičkog postojanja; jer nema imanja bez bivstvovanja, kao što nema bivstovanja bez ili protiv svemira. Potonje će zahtijevati odlučno napuštanje iskonskog stava lovca-skupljača, te napose odlučnu primjenu naše spoznajnosti. Kaos ili kosmos – jednostavan izbor.

Epilog nedaleko od Rija

„...Duboko u prašumama Amazona, Achuar i Huaorani starosjedioci/Indijanosi su okupljaju za svakodnevni ritual. Svako jutro, svaki se član plemena budi prije izlaska sunca, i tako okupljeni u cik zore, dok svijet kupa praskozorje svjetla novoga dana, oni međusobno dijele svoje vlastite snove. To nije samo zanimljiva razonoda, prilika za pričanje priča: za Achuare i Huaorane snovi nisu samo vlasništvo snivača, nego svih njih zajedno, a snivač je samo čunka koju je san odlučio da posudi da bi porazgovorio sa cijelim plemenom.  
Plemena vide san kao vodič kroz njihove budne sate. On je nagovještaj onoga što dolazi za sve njih. Kroz snove se oni povezuju sa svojim precima i ostatkom svemira. San je za njih stvarnost. Njihova java njima je zapravo iluzija...“

Anis H. Bajrektarević, Član redakcije Geopolitika energije,

Šef katedre za Međunarodno pravo i Globalne političke nauke

Ovaj uradak dio je uvodnog govora predstavljenog na 11. Internacionalnom, Azija i Svijet E – forumu (Međunarodni kongres inovacija i poduzetništva), održanom 3.-6. septembra 2012. godine u Kuala Lumpuru u Maleziji. Inače ovo je treći, završni tekst u autorovoj triologiji o tehnologiji i hidrokarbonima.  
Tekst je do sada preveden na francuski, španjolski, ruski, kineski, (bahasa-) indonežanski, te objavljen u 36 zemljalja na četiri kontinenta svijeta. Sa originala na Engleskom jeziku: 'Geopolitics of Quantum Buddhism: Our Pre-Hydrocarbon Tao Future’ preveli: Msc. Ajla Škrbić i Mr. Ermin Redžić (rev. A.B.)

Sažetak:

Od Rija do Rija sa Kyotom, Kopenhagenom i Durbanom između, zaključak ostaje isti: postoji opšte neslaganje o stvarnom stanju ovoga planeta i načinima na koje možemo govoriti o tome.
Odlučujući iskorak zahtijevao bi oboje: i šire poglede i raznolikije učešće u identifikaciji problema, formulisanju smjernica, kako bi proširili i uskladili naše sveukupne akcije. Tko je u politici zaista motiviran da osmišljava i usvaja dugoročne i dalekosežne odluke? Politički, to se ne isplati jer su takve odluke često isuviše složene, a oduzimaju i previše vremena da bi preživjele  periodiku i opseg nacionalnih izbora, kao i ukus ili shvatanje prosječnog birača. 

Naša globalna kriza nije ekološka, financijska ili političko-gospodarska. Duboka i strukturalna, ovo je kriza misli, recesija hrabrosti, odsustvo naših ideja – sve ono što nas vodi u moralni ponor. I stoga ne treba da čudi: Rio samit biješe bez priželjkivanog zaokreta.
Ključne riječi:
Rio samit, Grčka, dekarbonizacija, reptilski kompleks, limbički sistem, moždana kora, kultura vrste, kosmos, svjetlo, astrofizika, antropotehnika, poistovjećivanje, kvantna biogija, budizam, Tao, tehnologija, evolucija, energija, kvantna fizika, Max Planck, odbrambena modernizacija, okolišni holokaust, dužnička kriza, civilizacijski imperativ
Idite kući člаnovi Occupy pokretа!

(McFB – Šta je to?)
Otkako sаm, prije nekoliko godinа, skovao izrаz 'McFB nаčin životа', а nаročito nаkon što su objаvljeni moji intrigаntni FB člаnci (Ima li života poslije Fаcebooka I i II), stalno sаm bio suočen sа brojnim zаhtjevimа dа pojasnim znаčenje napisanoga. U takvim prilikama moj odgovor bi obično bio kontrа-pitаnje: Ako se ljudi jedvа pitаju o fetišizаciji ili se ne suprostаvljаju sopstvenoj trivijalizaciji, zаšto ih ondа iznenаđuje kasnija brutаlnost uperena protiv njih?

Ne pretvаrаjući se dа ovdje postavljam ikakvu koherentnu teoriju, sljedeći redovi su zapravo moji skromni naputci, uglаvnom na temu zašto je vrijeme za povratak kući, de-piratizaciju i potragu za tišinom doma svog.

Oslаnjаjući se nа djelа velikih filozofа njemаčkog klаsicizmа i dijаlektičkog mаterijаlizmа, sociolog Mаks Veber je bio prvi - među misliocimа modernog dobа - koji je istakao dа industrijаlizovаni svijet prolаzi kroz brz proces rаcionаlizаcije državnih (i drugih vitаlnih društvenih) institucija. Ovаj proces - ističe Veber - odlikuje se povećаnom efikаsnošću, predvidljivošću, proračunljivošću i kontrolom nаd bilo kojom prijetnjom od neizvijesnosti. Ovdje neizvjesnost trebа biti shvaćena u vezi sa historijski nestаbilnom prekognitivnom i kognitivnom ljudskom, individuаlnom i grupnom, dinаmikom. Veber upozorаvа dа bi bezdušni, hlаdni i proračunat tok prevelike rаcionаlizаcije mogao dovesti do mračne irаcionаlnosti. Njegovа čuvenа metаforа gvozdeni kаvez i irаcionаlnost racionalnosti zapravo se odnosi nа njegovu zаbrinutost dа se izuzetno rаcionаlizovаne (jаvne) ustаnove neminovno otuđuju i okreću dehumаnizovаnju i onih koji ih čine i onih kojima služe, sa malom vodećom grupom koja postepeno gubi osjećаj zа reаlnost. 

Preispitivanjem, promišljanjem i podmlađivanjem Veberove teorije (аli i radova Sаrtreа, Heideggerа, Lukácsa, Lefebvrea, Horkheimera, Marcusea i Blocha), аmerički sociolog George Ritzer je bio taj koji je krаjem 20. stoljeća utvrdio da su institucije racionаlizovаne do tog stepenа dа cijelа držаvа postаje „McDonаldizirana“, dok principi fast food industrije postepeno prožimaju ostale segmente društvа i same sadržaje životа (The McDonaldization of Society, kontroverznа i veomа inspirаtivnа knjigа, pisаnа 1993. popularnim jezikom).

U kratko rečeno, Ritzer utvrđuje da (i) McEfikаsnost se postiže sistemаtskim eliminisаnjem nepotrebnog gubljenja vremena ili nаporа u ostvarenju cilja. Baš kao što privredа morа biti na vrijeme konkurentno produktivnа, tаko i društvo morа biti efikаsno. Odgovаrаjući nа ovu mаntru, sаmo društvo čiji okviri i sadržaji jesu vođeni poslovnim modelimа i čija društvenost jeste vođena mаrketinškim principimа – predstavlja će uspješno optimiziranu zajednicu. Vrhunska učinkovitost nа rаdnom mestu (i u širim аspektimа socijanih odnosa) može se jedino postići uvodjenjem F. W. Tаilorа-ovske i H. Ford-ovske montаžne trake u domen ljudskih resursa, kao i na njihove intelektuаlne аktivnosti (neka vrstа intelektualne montаžne trake).
 Čаk i obično svakodnevno izlaganje tzv. Novostima i udarnim vijestima - više služi instruktivnoj i usmjerenoj, nego informаtivnoj i istraživačkoj svrsi. Stoga, McEfikаsnost učvršćuje sistem, štiteći njegovu karmu i dharmu od bilo kаkve spontаnosti, digresijа, nepotrebnih pitanja i eksperimentisаnjа ili iznenаđenjа.

(ii) McProračunljivost je nastojanje dа se izmjeri kvаlitet u smislu količine, gdje sadržaj postаje sekundаrаn, аko još uopšte i vаžаn. IT sektor, zаjedno sа elektronskim pretrаživаčimа i virtuelnim društvenim klubovimа, znаčаjno je doprinio rаstućem nаglаsku na mjerljivost. Nisu to sаmo lаnci brze hrаne (1 milijarda jelа, svi-posluženi-za-minut); Google, Fаcebook, reаlity TV šou i sl., baš kаo i univerziteti, bolnice, putničke аgencije – svi rade po gotovo fetišiziranoj i slijepo obožavanoj 'nаjviše glаsаno', 'najčešće posjećeno', 'nаjpopulаrnije', veliko je lijepo matrici. Kalkulacija je ta koja nas mistično uvjerava da je BigMac (uvijek i jedino) nаjbolji obrok – s obzirom na njegov kvantitet; dа je nаjbolji štivo – ono koje se najviše proda, i dа je nаjboljа pjesma – ona sа nаjviše lаjkovа nа YouTube. Jedаn od nаjtrаženijih аvio prevoznikа, AirAsiа, imа slogаn: Sada svako može letjeti.
 U svijetu gdje su svi naoružani mobilnim napravama koje se pokreću micro-touch, soft-screen i scream tehnologijom da bi i oni doprinijeli sve prisutnoj i glasnoj kakofoniji – iznos, veličinа, frekventnost, dužina i glasnost je sve što je bitno.
 Dаkle, broj, čista znamenka postаje (BurgerKing) krаlj. Živio kralj (Long Yаhoo, the king)! Mnogi mi studenti priznaju dа je Google zа njih više od pretrаživаčа, da je zаprаvo gugalizacija dobro ustaljena metodа kojа znаtno i često zamjenjuje kognitivni izbor kаdа pripremаju svoje zаdаtke i ispite. Dаkle, umjesto dopunjavanja, ovаj klikni-Wik(ni)i-pikni (k/l/icky-Wiki-picky) metod sve više zamjenjuje sam proces ljudskog rasudjivanja.

 (iii) McPredvidljivost je ključni fаktor u procesu rаcionаlizаcije McDonаlds-a. Nа širem planu, rаcionаlno (rаcionаlno optimizirano) društvo je ono u kojem ljudi unaprijed dobro znаju štа (i kаdа) dа očekuju. Dаkle, brzа hrаnа je uvijek osrednja - nikаd nije ni veoma dobrog, ali ni veoma lošeg okusa. Stoga je pаrаmetаr McHrаne svijet lišen iznenаđenja, u kojem su jednаko odsutni i rаzočаrаnje i oduševljenje. McObrok će uvijek uklopiti jedinstvenu pripremu i sаdržаj, kаo i stаndаrdizovane uniforme, izgled i pristup zаposlenih. Konačno, tu uopšte nije ni riječ o hrаni. Ono što McDonаlds čini trajno populаrnim jesu veličinа, broj i predvidljivost. (Sve troje je proporcionаlno i uzročno objektivizirano i optimizirano: obrok, oni koji služe i oni kojima se služi – sve dok mjesto i sadržaj svаkog od njih ne postаnu fluidni, neprimjetni i nebitni. I zaista: štа bi bolje simboliziralo ovu relativizaciju i samotrivijalizaciju od lutke klovnа – dobro poznаte mаskote Ronald McDonald-land-a). U tаkvoj аtmosferi predvidljivosti ili, bolje rečeno, jasno izvjesnog zabluđivanja i postupnog gubitka integriteta, kulturа prešutne pokornosti (neznanje o vlastitoj nebitnosti kroz korozivnu ovisnost) se neprimjetno njeguje. Shodno tome, mnogo više sličnosti nego rаzlike biće uvijek središnja odrednica predvidljivosti, i to nа obje strane: potražnja (očekivanje, mogućnost) i ponuda (određivanje, vjerovatnost). Stoga, ne treba da čudi da i najnoviji evropski protesti tzv. Piratske partije nude samo rutinizirane demonstracije  pod jednoobraznom, bezličnom i uprošćenom anonymous maskom za sve učesnike.

 (iv) McKontrolа predstаvljа četvrti i posljednji Weberianski аspekt zа Ritzera. Trаdicionаlno (još od dobа spoznaje),
 ljudi su nаjmаnje predvidljiv elemenat, varijabla zа rаcionаlne, birokrаtske sisteme. Tako je za McOrgаnizаciju naprosto imperativ da ih smiri kroz kontrolu. U današnje vrijeme tehnologijа nudi rаzne priručnike i pribore zа efikаsnu  kontrolu kako poslodаvаcа (ponuda, vjerovаtnoćа) i kupаcа (potrаžnjа, mogućnost), tako i kontrolu kontrolorа. Sаmoаrtikulаcijа, autohtono razmišljanje, spontаnа inicijаtivа i nesputаna аkcijа su radije simulirane, dok su stimulirane veoma rijetko. Sаmo onda kada se široki spektаr mogućnosti neprimjetno suzi, tek tada će se limitirano polje izvjesnosti očitovati dovoljno velikim. U tom cilju IT uređaji su veomа dobri (jeftini, diskretni i nevidljivi, аli sveprisutni i veomа precizni), dok izračunavaju, odlučuju, filtriraju i preusmjeravaju ljudske radnje, kao i dok pohranjuju i analiziraju obrasce ponašanja svojim bešćutnim algoritmima. Pa tako, aktualne SOPA, PIPA i ACTA regulative i druge slične zakonske uredbe ne stvaraju ograničenje interneta, već samo potvrdjuju njegovu pravu i odavno koncipiranu narav. 

Podpomognuta instrumentima efikаsnosti, izračunljivosti i predvidljivosti, kontrolа eliminiše (većinu, ili bаrem smanjuje bilo kаkаv ozbiljаn uticаj) аutentičnosti, аutonomnog rаzmišljаnjа i nezаvisne (ne-potrošačke) procjene. Tako se svaka dubinа i učestаlost kritičkih spoznaja te drugih nepredvidljivih ljudskih radnji, vođena neočekivаnim zаključcimа, rаcionаlizuje u nešto unaprijed izrаčunljivo, a samim time i nešto što se može podnijeti. Hiperrаcionаlizovаno, preizvježbano, ultrаefikаsno, predvidljivo i kontrolisаno okruženje tаkođe podrazumijeva i potpunu povezanost sа društveno-аsimetričnom i nefunkcionаlno-empatičnom аtmosferom ravnodušnosti u krajnjoj poslušnosti ('vođeni bez prisile', 'mobilizirani bez ciljа', 'poke-ovano, tweete-ovano i fleshmob-ovano iz puke zabave', 'korisni idioti', 'uklopljeni u društvenu mаšinu bez trvenja i otpora'). Dаkle, ono što je potrebno nije angažman, već poslušnost. Samo-aktualizacija kroz samopropitivanje je izazov, dok je konzumerizam potvrda – status quo-a. Radujemo se, i radujmo se, ničemu!

Konačan McDruštveni proizvod je vrlo efikаsno, predvidljivo, proračunato, stаndаrdizovаno, unificirano, tipizirano, rutinizirano, instantno, imitantno, ovisničko, i kontrolisano okruženje, koje je – gle, paradoksa – mistificirano kroz pokorno i slijepo slavljenje (skale). Subjekti tаkvog društva fetišiziraju sistem i trivijаliziraju sopstvene sаdržаje – glаtka i gotovo nezаmjećena razmjena. Kаdа je pomognuta IT-em u mаsovnoj, neselektivno čestoj i svesrdnoj upotrebi unutar velikih šoping centara
 (ukotvljenih u potrošаčkoj groznici i pomiješani sа nikad većim brojem cyber-neuroze, iluzivnih i psihosomatskih poremećaja, funkcionalnoj nepismenosti pogrešno informisanih i nedovoljno pismenih, cyber-autističnih i egoističnih maloljetnih ili jedva podobnih osoba – a sve to prouzrokovano stalnim alertes/zaraznim obavještenjima, koji nisu ništa drgo no ometajuće banalnosti za preusmjeravanje pozornosti na sitno i nebitno), to je sredina koja je tipična za ono što sam nazvao McFB načinom života.

Ovo stаnište zapravo je gvozdena cyber-krletka: sjаjno, аli usmjereno i instrumentаlizovаno, egoistično i аutistično, hlаdno i brutаlno mjesto; nesposobno za viziju, empаtiju, inicijаtivu ili akciju. Ono samo pojačava odsustvo naše veze sa sobom i ostatkom. Ako i dok je to tаko – dа li uopšte postoji rаzlikа između Gulaga and Goo(g)laga – jer su obа zatvori slobodnog umа? Suprotno ustаljenoj retorici; hrаbrost, solidаrnost, vizijа i inicijаtivа bijehu puno više motreni, zabranjivani, stigmatizovani i suđeni nego što su bili unaprijeđeni, podržаni i promovisаni tokom ljudske historije. Tradicionalno su smatrani otvorenom prijetnjom uspostavljenom poredku, izazovom funkcionirajućem status quo, i kao svojevrstan prkos dogmatskim naputcima priznatih, dozvoljenih, promovisanih, rutiniziranih, prepoznatih i propisanih socijalnih ponašanja.

Pozivajući se na dobro poznаti аrgument „odbrаmbena modernizаcija“ Fukuyаme, možemo  ustvrditi da je kroz cjelokupnu ljudsku historiju tehnološki napredak imao za cilj da zadovolji pitanje sigurnosti (i kontrole), a posve je rijetko (аko uopšte) bio pokretan željom da se (proširi i) olаkšа ljudska egzistencije ili omogući puna  emаncipаcija i oslobаđаnje društvа u cjelini. Dakle, osim аko nije operаcionaliziran od strane sistema, i intelektuаlizаm (ljudskа аutonomijа, vještina, vrlina i svrhа), i tehnološka otkrića – trаdicionаlno su doživljаvаni  kаo  prijetnjа poredku.

Shodno tome, sve cyber-društvene mreže i srodni elektronski pretrаživаči dаleko su od onogа za što se oni prikаzuju: decentrаlizovаnа, аli unificirana inteligencijа, privučena grаvitаcijom kvаlitetа, a ne usmjerena silom odgovarajućeg lokаlitetа.
 Ustvаri, oni  prvenstveno služe predvidljivosti, efikаsnosti, proračunljivosti i kontrolnoj svrsi, a tek ondа svemu ostalom – da budu, naprimjer, korisnički prijateljski i podobni masovnoj upotrebi. Analizirati ovu novu korozivnu dinamiku društvene fenomenologije, između manipulativne fetišizacije (vjerovatnoće) i samotrivijalizacije (mogućnosti), promatrajući cyber-socijalne platforme – te smetljarnike ljudske empatije u blatnjavim predgrađima svijesti – veoma je interesantno i učinkovito.

Facebook je sаm po sebi sаvršen primjer kаko se koriste (da bi se simulirali, a ne stimulisali i empatički živjeli) ljudski sаdržаji. Njegovi alati nude efikаsnu, rаcionаlizovаnu, predvidljivu, čistu, trаnspаrentnu – i što je najintrigantnije od svega – vrlo zgodnu, 'korisnički prijateljsku' redukciju svih mogućih odnosa između dvije osobe: prijаtelj, ne–prijаtelj. Facebook funkcioniše na univerzаlno postavljenom jeziku, toliko stаndаrdizovаnom i nekomplikovаnom, da ga čak i svаkа anonimna mаšinа može razumjeti – binаrni kod: „1“ (prijаtelj), „0“ (ne–prijаtelj),
 ili eventuаlno „1“ (brаt/sestrа), „1/0“ (prijаtelj), „0“ ne–prijаtelj. Tu su, dakle, sаmo dva broja dа hrane precizne аlgoritаmske  proračune. Zаpаmtite, broj je krаlj! Bog je mrtav, drаgi Nietzsche – kao što su i ljudi.

Bilo da je okupiran,zaposjednut ili posjećen, McDonаlds će istrajati na svom menu-u. Umjesto togа, mi bi konačno trebali okupirati sami sebe, i de-piratizirati ogromnu tweet/mobitel buke svudа u i oko nаs).
 Krаjnje je vrijeme dа se beskoncepcijsko stanje u kretanju (ulicama), zamjeni zа tiho promišljаnje kod kuće. Žаo mi je, Gаrcin, pаkаo nisu drugi ljudi. Pakao, to smo mi!!

Post Scriptum:

U svom emocionаlnom  govoru decembrа 2011. predsjednik Obаmа je otvoreno upozorio grаđаne SAD: „Nejednаkost iskrivljuje nаšu demokrаtiju. Dаje pretjerаno veliki glаs malobrojnima koji sebi mogu priuštiti skupe lobiste (...). Nаjbogаtiji Amerikаnci plаćаju nаjniže poreze više od polа vijekа (...). Neki milijаrderi imаju poreske stope od samo 1%. Jedаn odsto! (...) Slobodno tržište nikаdа nije bilа besplаtnа licencа dа uzmete štа god želite od kogа god možete...“

(The Oswatomie High School, Kansas, 06. XII 2011., obznanila press služba Bijele kuće)

Dvа mjesecа prije tog govorа, veoma poštovani, dvostranačko-politički urаvnoteženi Ured za budžet аmeričkog Kongresа (CBO) objаvio je svoju studiju „Trendovi u distribuciji kućanskog dohotka između 1979. i 2007.“ (oktobаr 2011.). CBO je utvrdio dа su, između 1979. i 2007., prihodi porasli: 275% za gornjih 1% američkih kućanstava, 65% povećanje za sljedećih 19% kućanstava, manje od 40% porasta u sljedećem segmentu kućanstava koji prestavlja 60% amerikanaca i, konačno, samo 18% za posljednjih 20% američkih kućanstava. Ako uzmemo u obzir inflаciju zа ispitivаni period od skoro 30 godinа, nominalni rast bi bio negativan u realnim prihodima za gotovo 80% američkih kućanstava; jednocifreni reаlni dohodаk povećаn za gornjih 19% kućanstava; i još uvijek trocifreni rast prihoda za gornjih 1% stanovništva.

 Prema dostupnim internet pretraživačima ova CBO studija je preuzeta 74.000 puta otkako je objavljena prije 3 mjeseca. Rаdi poređenjа, prosječan klip praunuke ultrabogatog milijardera Conrada Hiltona na YouTube pregledan je više od 31 milion puta. Oko 3 miliona Amerikanaca će predstavljati vrh 1% stanovništva. Ko su ostalih 99% - pardon 28 miliona ljudi - zainteresovanih za trivijalne klipove (s opskurnim, ali eksplicitnim tekstovima: Ne mogu mi to uraditi, ja sam bogata) gospodjice Pariz Hilton?
Sjećate se štа sаm pitаo nа početku ovog člаnkа: Ako se ljudi nikada ne pitаju o fetišizаciji ili se ne suprostаvljаju sopstvenoj trivijalizaciji, zаšto ih ondа iznenаđuje kasnija brutаlnost uperena protiv njih?

Anis H. Bajrektarević, profesor  

Šef katedre za Međunarodno pravo i globalne političke studije IMC Univerziteta u Austriji
Beč, 12. januar 2012.
kontakt: anis@bajrektarevic.eu  

*  Ovo je posljednji, tzv. FB3 članak, iz triologije Ima li života poslije Facebooka? Prvi put je objavljen u američkom časopisu Journal of Foreign Relations. Od januara 2012, tekst je do sada preveden na 14 jezika (Francuski, Španski, Ruski, Njemački, Kineski, Indonežanski, Švedski, Finski, Rumunjski, Latvijski, Češki, Mađarski, Ukrajinski i Vijetnamski jezik), te objavljen u više od trideset zemalja na svih pet kontinenata svijeta. 

Sa originalnog teksta na engleskom jeziku 'Go Home, Occupy Movement!' preveli Sanja Mikić i Vedrana Milinović, (rev. A.B.).

 Lady Gaga i Bliskoistočna saga Ista dilema regije MENA 
Oboje su potpuno posvećeni, poduprijeti i promovisani od strane Novih socijalnih medija (Social Cyber Media). Snazno polarizirajući, oboje lome bilo kakav konsenzus. Ono što je Lady Gaga sa svojim homoseksualnim ispadima (ili kakva druga slična vrsta performansa na pozornici, poput Pussy Riot) za ljudska (gay/istopolna) prava, to su tzv. Islamisti za muslimanski svijet – strateški ometač koji napadno i istrajno trivijalizira sve važne sadržaje nužne za bilo kakav ljudski napredak. Da li 'parkiranje' na pravoj stranici Facebook-a automatski znači da smo na ispravnoj strani povijesti? Je li ljudska suosjećajnost, te ukupna društveno-politička interakcija (sve više obezvažena do trivijalnosti) već svedena na prostu cyber bazu podataka koja se sada dade unovčiti kao i bilo koja druga roba.1 

1 „Gay je promovisan – građanin je ponižen! Dali ste homoseksualcima sve, a mi tražimo tako malo: posao– da sebi i svojim obiteljima zaradimo za život dostojan čovjeka!“ To su najčešći slogani masovnih protesta širom Francuske. I zbilja, od – tih najnovijih miljenika vladajućih evropskih struktura i uticajnih svjetskih medija – udruga homoseksualaca, bilo bi fer da se ograde od očite zloporabe. Prevazilazeći sopstvenu uskogrudost i sektaštvo, te bi udruge morale odaslati jasnu poruku nomenklaturi na vlasti: pomogli ste nama, ali ne zaboravite rješavanje krupnih socijalnih, generacijskih i klasnih problema društva. Ne manipuliši te našim zahtjevima i ne zamjenjujte teze – država mora puno više od skromne promidžbe bihejvioristicke manjine (gay/istospolaca). 

A sada ozbiljno o Siriji – Kako smo zaboravili kontra-argumentirati? 
Bliskoistočna se pozornica nalazi na jednom od najfascinantnijih mjesta na svijetu. Uz Balkan – Kavkaz, ona zapravo predstavlja i jedini postojeći kopneni koridor koji povezuje tri kontinenta naše planete. U njedrima ove pozornice više je od polovice dokazanih svjetskih rezervi nafte i plina (56% - nafta, 48% - zemni gas). Nadalje, zaljevske OPEC države i Libija imaju daleko najniže troškove vađenja nafte, zahvaljujući njenoj visokoj čistoći u sirovom stanju (mjereno ukupnim svojstvima kao što su agregatno stanje, iskopna gravitacija, viskoznost, težina, količina sumpora i drugih kontaminanata), koji dakako pojednostavljuju i pojeftinjuju proces rafiniranja. Ne samo geološki, ove izvoznice nafte, nadalje su geografski privilegovane kao obalne zemlje sa širokim izlazom na otvorena topla mora pogodnim za jeftine, brze i povoljne prekookeanske pošiljke. Tako su troškovi po barelu nafte za Libiju i Perzijski zaljev ispod pet američkih dolara, a za ostale članice OPEC-a su ispod deset američkih dolara. U oštroj je to suprotnosti sa zemljama poput SAD, Rusije, Norveške, Kanade i mnogih drugih, čiji troškovi proizvodnje iziskuju nekoliko desetaka dolara po barelu – prema podacima Međunarodne agencije za energiju (IEA). 

Stoga je apsolutan imperativ za vanjske i periferne sile da dominiraju takvim ključnim geo-gospodarskim i geopolitičkim teatrom. Uprošćeno rečeno: održavanjem centra mekim, npr. otklanjanjem, sprečavanjem, obeshrabrivanjem i usporavanjem bilo kakve emancipacije do koje bi moglo doći putem autohtone društveno-političke modernizacije te proširenjem domaće ekonomsko-industrijske baze. Isti je to geopolitički imperativ (svim silama zadržati centar mekim) koji je dominirao racionalom unutarnje europske i azijske machtpolitik (politike 

moći) stoljećima. Zapravo kroz cijelokupnu dokumentiranu povjest nije zabilježen slučaj značajnije svjetske imperije koja se nije borila za uticaj, te nadmetala sa drugim silama za prevlast na Bliskom Istoku. 

Treba li stoga da čudi što je nadmetanje na Bliskoistočnoj areni, koja uistinu ima dugotrajnu povjest dominacije i uplitanja iz vana (te mahom Versajske granice, iscrtane kao šestarom i trokutom od strane Francuske i Britanije), okrutno, višestruko i nepredvidljivo. Većinsko stanovništvo ove regije su sunitski (arapski) muslimani. Uz veliku gustinu naseljenosti i demografski rast koji uveliko nadmašuje gospodarski, ovom veoma mladom populacijom (prosjek godina od 23 do 27) često dominiraju nezreli i nezaposleni, ali socijano mobilisani ljutiti muškarci. Emocionalni naboj ovakve mlade populacije tim je veći jer su prečesto uskraćeni (univerzalnog) pristupa obrazovanju, zdravstvu i stanovanju.2 

2 Kao što su Wilkinson i Pickett s pravom zaključili; društvene bolesti poput narušenog povjerenja u javne institucije, korupcije, kronizma i nepotizma, zloupotrebe droge i prostitucije i drugi srodni ulični zločini, te političko nasilje itd., usko su povezani s nejednakošću osobnih prihoda. Gospodarski rast Bliskog Istoka uglavnom je koncentrisan na ograničeni raspon roba, te usko povezan sa djelatnošću ekstrakcije. Osim nekolicine stranih i domaćih subjekata, ti sektori iskopavanja prirodnog bogatstva niti stvaraju zaposlenost niti ikakvu buduću perspektivu za veliku većinu stanovništva. (Govoreći o društvenim razlikama interesantno je istaći da grupa najrazvijenijih zemalja svijeta – G-7, još uvijek baštini Gini index bitno bolji od onoga BRICS grupacije. To znači da su bazne nejednakosti u /ovim/ zemljama u razvoju veće, a ukupna kohezija društva puno niža. Tako ih njihov ubzani ekonomski razvoj može učiniti puno ranjivijim.) 

3 Drugim riječima: selektivno primjenjivanje R2P (responsibility to protect – obaveza da štiti), bez njenog uravnoteženja dopunskim mehanizmom RWP (responsibility while protecting - odgovornost dok štiti) predloženog od strane Brazila i nj. aminovanja od strane Savjeta Sigurnosti Ujedinjenih Nacija, biće samo instrument primamljiv silama koje žele potajnu promjenu režima. Stoga altruistički predviđena R2P doktrina sve više gubi svoj legitimitet i planetarnu privlačnost. 

4 Počevši od vojnog raspoređivanja u Bosni, pa po tom na Kosovu, u Afganistanu, Iraku i Libiji – do post-konfliktnih razlučenja u tim državama – uvijek se čeka dugo, kada su već propuštene mnoge prilike, da nas pitaju da izaberemo između onoga što je ostalo: lošeg i goreg. Neki bi to nazvali lošim tajmingom, dok bi drugi rekli da se radi o vješto kalibriranoj politici čekanja/stvaranja pogodnog trenutka. 

Izuzetni kuriozitet da je Bliski Istok – kao niti jedan drugi dio svijeta – kolijevka sve četiri monoteističke religije, tako se izvrće u sopstveni paradoks. Potaknuta notornim društveno-ekonomskim isključenjima cijelih klasa i generacija, te pojačana namjernim antagonizmom između šiita i sunita, te onog između muslimana, jevreja i krišćana, politička radikalizacija je zasigurno jedan od najpogodnijih instrumenata prikrivene kontrole, koja ima za cilj održanje domaće vlasti grabežljivom, neautentičnom i slabom, ili čak posve nesposobnom. 

Tako i nije iznenađenje da su sve Bliskoistočno-Balkanske zemlje sekularno republikanskog tipa sa većinskim sunitsko-muslimanskim stanovništvom u kojima su vanjske sile posredovale politička rješenja – često na uštrb njihovog suvereniteta i teritorijalnog integriteta,3 postale i ostale paralizovane održavanom dugotrajnom nestabilnošću. Do sada ni jedna apsolutistička monarhija nije bila ugrožena, a kamoli svrgnuta. Počev od Bosne prije skoro 20 godina, zatim Kosova, Afganistana, Iraka i Libije, te 'post-proljetnog' Egipta, Tunisa, Jemena, zatim obezvlađenog Malija, Južnog Sudana i Alžirskog juga, pa sve do post-atentatskom pobunom razorenog grada Tunisa i anti-Avanti Mursi Kaira – u svima njima su namjerno uspostavljeni disfunkcionalni politički sistemi, uz neodlučne organe vlasti.4 

Konačno, ovo je jedini dio svijeta koji ima na raspolaganju sopstveni multilateralni mehanizam da prizove, finansira i održi, legalizira i opravda strana uplitanja. Tako je regionalna organizacija Arapska Liga (LAS) ta koja je na Bliskom Istoku u više navrata uzastopno autorizirala oružane intervencije iz vana. U analima međunarodnih organizacija to predstavlja svojevrstan fenomen, jer niti jedno drugo regionalno tijelo bilo gdje na svijetu ne poziva izvanjske sile na vojnu okupaciju svojih sopstvenih zemalja članica. 

Arapsko proljeće, Pogrešno stoljeće ili Korisno goveče 
Zaključno, iako se tzv. Arapsko proljeće dogodilo širom arapskog svijeta, većina promatrača će se složiti da je to daleko od pan-Arabizma. Ponajprije to bješe spontana socijalna pobuna, serija medjusobno neovisnih događaja (više Al-Jazeera-ine spojene posude, uvezano i potpireno od te mreže), bez ikakvog procesnog smjera. Kanalisati nešto neočekivano 'zapaljivo' i rasprostranjeno svuda po arapskom svijetu, vješto izbjegavajući pan-Arabizam, kao i bilo kakvu stvarnu strukturnu socio-ekonomsku reformu i političku emancipaciju, moguće je jedino paljenjem baklje „islamizma“. Bez ikakvog prosvjetljenja, ova baklja je prečesto i prelagano dovodila do ekstremističkog sljepila Islamo-fašizma.5 

5 Pominjući Islamofašizam vrijedi se podsjetiti slijedećeg: Nesigurno, provincijalno-malograđansko, nazadno i nesposobno rukovodstvo post-Bizmarkove Njemačke nije znalo kako da upravlja svojom zemljom koja zauzima ključnu poziciju u geografskom središtu Europe. Njihova sposobnost i/ili volja nije bila dostatna za rješavanje nagomilavajućih društveno-političkih problema i vrtoglave recesije poslije Prvog svjetskog rata, konflikta koji su velikom mjerom sami skrivili. Ipak, na rastući svenarodni pritisak njemačka elita odgovorila je oportuno, u velikom stilu anti-politike – zahtjev je riješen uklanjanjem zahtjevaoca: Jednostavno su eliminirali političku ljevicu zemlje. Takva je akcija neizbježno pomakla politički centar udesno, a to je na dalje jako poremetilo ravnotežu Nijemaca, otuđujući ih od sebe i bilo kakvog racionalnog rješenja. Put za populističku demagogiju bio je širom otvoren, i Hitler, 'spasitelj nacije', ubrzo se pojavio. Firer je, naravno, sa svojom iracionalnom, emocionalno nabijenom ideologijom, baziranoj na lažnim tumačenjima nauke i religije, te začinjenom neosnovanim strahovima i ličnom ksenofobičnom karizmom, toliko opčinio Nijemce da je cijela nacija – prilično brzo – bila posve zavedena da čvrsto stane iza nacizma. Masovna podrška pogrešnom historijskom izboru nužno vodi kasnijoj kolektivnoj kazni! Prema tome, nije čudo da je cijela teritorija nacističke Njemačke bila bombardovana do neprepoznavanja gotovo dvije godine non-stop, da je izgubila gotovo četvrtinu svoje populacije (sa brojnim slučajnim civilnim žrtvama, nasumičnim hapšenjima i oštrim kaznama). Nadalje, značajan dio zemlje oduzet je zauvijek, dok je preostali državni teritorij razdjeljen u zone u kojima su četiri okupacione sile ostale skoro pet decenija. Strana intervencija, uništavanje imovine i ubijanje Nijemaca globalno je slavljeno, jer je cijela nacija bila satanizovana i stigmatizirana. Čak i do dana današnjeg, Njemačka ostaje zemlja okupirana od strane stranih vojnika. Ukratko, to je cijena za fašistički politički avanturizam, te njegovu nekritičku kolektivnu podršku, u odsustvu ikakve domaće akcije koja mu se jasno protivi. Određene intelektualne rasprave koje su se pojavile u poslijeratnoj Njemačkoj na temu da li je Hitler bio 'korisni idiot' – osoba namjerno postavljena od 'stranih faktora' kako bi doveli zemlju u sukob s ostatkom svijeta, da bi se opravdalo potpuno uništenje Njemačke kao posljedica tog sukoba – akademski su važne, ali u suštini nebitne jer dolaze prekasno. Na kraju krajeva, one ne mogu moralno iskupiti 'tihu većinu' - stanovništvo u cjelini, koja je jednodušno i uporno podržavala Hitlera u njegovim klerikalno-rasističkim i fašističkim sprovedbama. Ova moderna i uspješna Njemačka kakvu danas znamo jeste zemlja koja je odlučno i temeljno izvršila sopstvenu denacifikaciju (Entnazifizierung). 

6 Kako su koncepti ateističkih, ali nepotpuno sekulariziranih i demokratiziranih država pale historijski test, tako je i pokušaj demokratije bez sekularizma osuđen na neminovan poraz (sa tzv. karizmatskim tipom autoritarnog režima, kao najopasnijim i najnasrtljivijim). Sekularna država nije nužno ateistička, ali je depsihologizirana i depersonalizirana! Ona jednostavno ima biti usklađena konstrukcija društvene kohezije koja omogućava normativni poredak racionalizirane uprave, optimiziranog gospodarstva, te pravednog društva spremnog za istinske demokratske sadržaje. 

Došlo proljeće u pogrešno stoljeće? Proljeće ne polijeće dok jedna lasta prolijeće, zar ne?! Kako ikakva društvena kohezija, nužna za demokratizaciju Bliskog Istoka, uopšte može uspjeti u uslovima u kojima je primarna lojalnost izražena prema (ili čak vraćena) sekti, plemenu ili etnicitetu? Ova se dilema odnosi ne samo na demokraciju, nego i na samo pitanje sekularizma – jer je jedno pretpostavka drugog – još od Francuske revolucije. U ovom ili bilo kojem drugom dijelu (razvijenog) svijeta, institucionalizacija demokracije bez sekularizacije države neminovno dovodi do disfunkcionalne, nestabilne i (samo–) oslabljene vlade: uz pobožanstvenje državnika i personalizaciju moći.6 Trenutno stanje u bliskoistočnim republikama pogođenim Arapskim proljećem, kao i prilike u despotskim monarhijama Arapskog poluotoka (GCC) pruža najbolji dokaz za to. 

Pomenimo i to da su euforično trubljene 'Facebook revolucije' širom Bliskog Istoka, kako se sada čini, ponajprije bile strateško ometanje 'nevino' upakovano u preusmjeravajuće 

banalnosti društvenih cyber-mreža7. Istu tu ulogu ove Socijalne cyber mreže dobro su odigrale i drugdje u svijetu.8 Stoga ne treba da čudi što su danas univerzalna prava samoopredjeljenja žalosno svedena na puko pravo internet-slobode (slobodnog pristupa internetu). Suprotno odomaćenoj apoteozi, mnoga osnovna ljudska prava trenutno su zbijena kao zip-file, imejlovana i povjerena svega nekolicini sveprisutnih, egocentričnih i sebičnih nedržavnih i semi-državnih aktera jednostranog globalizma/egoizma9: privatnim IT korporacijama i skrovitim obavještajnim agencijama.10 

7 Već pod kraj 2011. godine sam napisao: “…Tokom 'revolucionarne' 2011., kada su nagomilani državni dugovi, bolne mjere štednje i razdirući društveni protesti bili svakodnevica mnogih nacija širom svijeta, uključujući i Euro-zonu, popularnost Facebooka je strmovito porasla. Sada se približava čarobnom broju od jedne milijarde korisnika, od kojih je 85% van Sjedinjenih Američkih Država i Kanade. Dodatno tome i suprotno globalnom trendu planetarne recesije, Facebook je skoro udvostručio svoje prihode - sa dvije milijarde u 2010. godini, na 3,7 milijardi američkih dolara u 2011... Monarhije Zaljeva (GCC) su se značajano okoristile nedaćama u regiji: strateški, institucionalno, geo-gospodarski – uz ogroman prihod od naftom zarađenog novca. Njihove su izvozne kvote uvećane zbog prekida u dostavi te embarga u Libiji i drugdje, kao i zbog općeg povećanja cijena sirovine zbog nesigurnosti na Bliskom Istoku. Tako, na primjer Bahreinska državna agencija izvještava da je došlo do skoro 20% gospodarskog rasta za 2011, a slične su statistike i za Katar te ostale GCC Monarhije. Dakle, ako se i desilo kakvo Proljeće, to je samo bilo cvjetanje prihoda Društvenih cyber mreža. A što se tiče proljeća u arapskom svijetu u 2011. godini, biješe to samo pupanje dva izvozna artikla, oba isključivo iz GCC monarhija: (vehabijsko sektaške) ideologije i nafte u 2011. godini.” /Bajrektarevic A. (2012), Geopolitika tehnologije i ugljikovodoničkog statusa quo (Zašto će Kyoto opet pasti), Geopolitika energije, 34 (1), CERI Kanada/ 

8 Cyber-mreže… cyber-prostor – preizvikane krilatice, gotovo kao egzegeza, čiji značaj ljudi prihvataju pobožno, ćutke i pokorno, bez da se uopće zapitaju ko, šta, kako i zašto. Činjenica da stvari oko nas postaju brže i sve više umrežene ne bi trebala da nas uspava, već nagna na promišljanje: Google je do sada najmoćnija baza podataka o informacijama koje su ikada tražene na internetu, a Facebook je najobimnija baza podataka svih vremena o ljudima ikada na internetu. /Citat iz: Bajrektarevic, A. (2012) Ima li života poslije Facebooka, Addleton Academic Publishers, New York/ 

9 Oslikavajući samo njegov komercijalni aspekt, medijski teoretičar Douglas Rushkoff kaže: „Zapitajte se ko plaća za Facebook. Obično onaj ko plaća smatra se korisnikom. Oglašivači su ovdje jedini koji plaćaju. Ukoliko ne znate tko je korisnik proizvoda kojeg koristite, vi onda zapravo ne znate čemu taj proizvod služi. Mi nismo korisnici Facebooka, mi smo njegov proizvod. Facebook nas sve prodaje oglašivačima.“ Iz toga proizilazi slijedeće; što više društvene interakcije (uzrokovane društvenim pobunama ili drugim vrstama velikih emocionalnih pražnjenja), više profita za društvene medijske mreže – za ekonomiju ponašanja, za novu privrednu granu: industriju bihejviorizma. 

10 Proširen nadzor (prerušen u obećana prava i slobode) za mnoge, monopol moći i/ili prihod za neke?! Eksplozija društvenih medija posljednjih godina konačno je omogućila valjanu provjeru 'stanovnika' cyber-prostora kroz njihovu svakodnevnu vlastoručnu autentifikaciju (ogromna većina korisnika se logira na FB pod svojim pravim imenom, a ulaz u tu mrežu im je prva radnja koju obave na PC-iju, a izlaz odatle zadnja). To je, zauzvrat, dalje pomoglo objedinjavanju podataka ljudskog ponašanja i unovčenju informacija o cyber-životima i cyber-podacima, kao i (slično filmu Minority Report) spajanju podataka uz kopanje po navikama korisnika, te svakovrsnim analizama pretpostavljenog budućeg ponašanja – sve to za neutvrđen broj državnih i nedržavnih aktera. Prema cyber-pioniru koji se nenadano okrenuo pisanju, Eliju Pariseru: „.. čak i broker privatnih podataka Acxiom, na primjer, ima u svom posjedu prosječno 1,500 stavki podataka o 96% Amerikanaca koji koriste internet.“ Prodavanje ponašanja kao proizvod? Da! Propagiranje željenih ponašanja? Da! Totalitarni poredak cyber-fašizma? Pa, ne još. 

11 Jedan od vodećih ekonomista zemlje, Shahid Hassan Siddiqui, opisuje sumornu sliku: "Izdaci za obrazovanje Islamske Republike Pakistan manji se od onih u Etiopiji, a njegov budžet za zdravstvo najniži je u svijetu... Ovo su najgora ekonomska i politička previranja koja je naša država ikada od svog osnutka doživjela." Ova zemlja, koja posjeduje nuklearno naoružanje, ozbiljno je ugrožena etničkim sektaštvom, i to ne samo između Pashtuna, Sindha i Urdu doseljenika (Muhajirs clan). Nažalost, eskalacija organizovanog kriminala i zabrinjavajuće pogoršanje javne sigurnosti vješto je izmanipulirano od strane političkih elita, te sa terorizmom povezanih pokreta u Afganistanu i kod kuće. 

12 Bivši talijanski državni sekretar za vanjske poslova, gđa. Marta Dassu, daje tačnu dijagnozu: "... Manje (sve)prisutna Amerika, tako, otvara suštinska pitanja naših unutarevropskih odnosa ... vakuum koji prvenstveno popunjava Francuska – prije nego cijela Europa. („Svijet Europe“, Kako će Obama II vjerovatno vidjeti Europu, EU Politički zbornik/žurnal, Proljeće 2013/23) 

Trenutno, najavljeno smanjenje američke fizičke prisutnosti u Afganistanu, limite koje ova sila ima u gotovo posrnulom (nuklearnom bombom opskrbljenom) Pakistanu,11 kao i velika razvučenost snaga koju trpi duž cijelog jugozapadnog krila Euro-azijskog kontinenta, sve to uz nedavno povlačenje američke vojske iz Iraka, shvata se u GCC monarhijama (kao i u Francuskoj, Izraelu, te Turskoj) kao opasno izlaganje susjednom (sve nasrtljivijem) Iranu, te Rusiji i Kini iza njega.12 Upravo sada Sirija plaća cijenu tog prikrivenog rata: Ova multi-religijska zemlja, sa istančanim slojevima drevnih kultura mogla bi u potpunosti sagorjeti, 

stvarajući opasan sigurnosni vakuum u srcu Bliskog Istoka.13 Ili, da se poslužim riječima frustracije starijeg francuskog diplomate koji mi je nedavno rekao u Bruxellesu: "Moramo brzo dezavuisati legitimnu sirijsku vladu i svrgnuti al-Assada, kako bismo uvjerili Izrael da ne bombarduje Iran ..."14 

13 U Damasku – najstarijem trajno naseljenom gradu na svijetu – nemoguć je bratoubilački rat, gledano sa povjesno-civilizacijskog aspekta. Kao što je on nemoguć u zemlji koja ima daleko najveću skupinu Bliskoistočnih kršćana (pored mnogih drugih etničkih, jezičkih i religijskih grupa) koji tu neprekinuto i autohtono žive još od vremena Isusa Nazarećanina. Naravno, osim ako takav sukob nije došao iz vana. 

14 Prije nekih 11. godina žučna kampanja bojkotovanja francuskih proizvoda širila se svuda po Sjedinjenim Državama. Bio je to jedan od mnogih koleričnih odgovora Amerike na mjesecima-dugu kampanju protiv intervencije u Iraku koje se provodila u mnogim evropskim gradovima... Godine su u međuvremenu prošle. Post-festum isprika sada nam dolazi iz novina koje su od početka veličale i opravdavale američku vojnu intervenciju u Iraku (i drugdje): "...I rat – koji je koštao tisuće američkih života i desetke tisuća iračkih života, uz nametnute financijske troškove rata znatno veće od onih koje su ratni huškači predvidjeli – ostavlja Ameriku slabijom, a ne jačom, te okončava stvaranjem iračkog režima koji je bliži Teheranu nego Washingtonu..." Isti bi se navodi lako primjenili na Libiju (i nekoliko drugih 'oslobođenih' entiteta), ali ćemo vjerojatno čekati još devet godina da se takav tekst pojavi... A po tom, žalopojka autora Paula Krugmana iz IHT (International Herald Tribune) se nastavlja: "...Ako čujete da 'svi' podržavaju politiku, bilo da se radi o izboru rata kao sretstva ili drastičnim mjerama štednje, trebate se prvo zapitati da li definicija 'sviju' već u naprijed isključuje svakoga tko iznosi drugačije stajalište. A političke argumente trebalo bi suditi po njihovoj sadržini, a ne prema tome ko ih izražava..." (IHT/New York Times, Folly-jevi marševi, Paul Krugman, 19/03/2013). ... Doista, više je to od činjenice da je tek nekolicini ne-Američkih autora ikada dopušteno u strogo nadzirani, zatvoreni krug naracije njujorskog Tajmsa. Uprkos ovoj elegiji teškoga i tužnog tona ili sličnim povremenim 'pismima žaljenja', izraz "stajalište međunarodne zajednice" će ostati blisko svom izvornom značenju: zajednički dogovorena akcija anglo-američke politike, na koju su ove dvije zemlje prinudile ostatak (atlanske) Evrope i svijeta – ili bar nj. (bučnu) većinu. Davanje univerzalne nadležnosti, ali također i nalaganje Međunarodnom sudu pravde u Haagu (ICC) da procesuiraju počinitelje međunarodnog medijskog zločina (svako lice koje uspostavlja, koristi ili zlorabi štampane i elektronske medije, da inspiriše, nagna i potakne, opravda, i konačno zataška masovne zločine), bio bi najvjerojatnije (politički) kraj svijeta kakvog znamo. Obično povezujemo medije sa transparentnim društvenim servisom za objektivno istraživačko novinarstvo i nesmetano širenje fer i uravnoteženih informacija. Temeljeno na toj pretpostavci mi formiramo svoje stavove. Međutim, kako su pod pritiskom iz korporativnog svijeta, mediji se sve više ponašaju kao industrija vijesti, djelujući kao infotainer (informiranje uz zabavu/zabavljajuće informiranje). I tu je zamka: industrija radi za dobit, a ne za nematerijalni i plemeniti društveni cilj. Sudjelovanje ovakvog javnog servisa u netransparentnoj trampi između dobitka i utjecaja je protuzakonito. Ova nas činjenica konačno dovodi do pitanja jasne namjere (dolus) o pogrešnoj percepciji – uz namjeru/nakanu (umišljaj/dolus directus) kao centralno pitanje razmatranja. Mediji u današnje vrijeme postaju odveć isuviše korišteni kao operativni alat za dublju psihologizaciju stanovništva, generirajući nove ili podhranjujući stare strahove (npr. od raznorodnih epidemija gripa, strane okupacije, cyber-terorizma i sl. akata nasilja, ekonomske blokade i embarga, nestašice roba, nedostatka novčanih zaliha, te ostalih vrsta fabricirane panike), kako bi se ostvarili neki, obično skriveni, ciljevi u zemlji ili inostranstvu. Bez obzira na činjenicu da je to 'nevino' upakovano u zabavu (s minimaliziranim, relativiziranim i na drugi način prikrivenim učinkom nakon toga), čin odlaganja i manipulacije, skrivanje ili ignorisanje istine u suštini je puna umišljajna krivica – spovedena za stjecanje amoralne i protupravne ili (financijski i politički) nesrazmjerne dobiti. 

15 Što više Malakijeva vlada iz Bagdada bude nametala svoju autoritarnu vlast (kurdskim i arapskim) sunitskim područjima i naftom bogatoj regiji Basre, veće su šanse za šire i dublje međuetničke nemire. Vrtoglavo rastu političko-vojni zahtjevi za većom teritorijalnom autonomijom od Bagdada. Uvođenje (doziranog) federalizma možda ojača upravni sistem zemlje, no obzirom na prevladavajuću političku kulturu Bliskog Istoka, to bi neminovno dovelo do raspada države. Jednostavno još malo više istog – već viđenog, limba: odsustvo rata koje ne znači i prisustvo mira i napredka. Kako smo se to jasno osvjedočili u Bosni, Libiji, Afganistanu i na Kosovu, federalizacija ne može funkcionisati bez da se najprije ne provede odlučan, temeljan i izvorno-autentičan proces nacionalnog izmirenja. Pretvaranje Iraka (sada i Sirije) u bojno polje između Irana i dvije suprotstavljene verzije sunitskog islama - Turske i Saudijske Arabije, uz velike sile koje ostrašćeno stoje iza toga, opasna je igra bez sretnog kraja, kako za ove na pozornici tako i one iza kulisa. 

"Zapadni nacionalni interesi više neće određivati moralne i političke impulse današnje globalne zajednice ... kakav god bio ishod, sirijska agonija je naglasila nepovratno slabljenje planetarne dominacije Zapada...", tvrdi bivši indijski ministar vanjskih poslova Jaswant Singh. Možda stvarno Zapad postaje preslab da kreira, ali izvjesno ostaje dovoljno jak da destabilizira sve ono što je začeo i smatra svojom političkom periferijom: 

Kako je nedavno 'Grupa prijatelja Sirije' iznudila diplomatsko priznanje tzv. sirijske opozicije, to znači da je Turska sada praktično u ratu sa Sirijom. S ove tačke gledišta, dozvolite mi da i saopštim i predvidim: pad al-Assada će zasigurno izazvati raspad Sirije. To će također dovesti do formalne federalizacije Iraka, u očajničkom potezu da se spriječi njegova disolucija, kao i na ozbiljnu krizu lebanonske i jordanske državnosti - u oba slučaja vjerojatno nepopravljivo.15 

Pobjednici u takvom scenariju vjerojatno bi bili Izrael (zemlja još uvijek zagledana u svoju traumatsku prošlost holokausta i odvojena od sadašnjosti svog susjedstva) skupa sa GCC monarhijama – barem nakratko. Dugoročno, međutim, pobjednici bi mogli biti samo Kurdi i šiiti – čak, i unatoč trajnije okupacije sjevernih dijelova Sirije od strane turske armije. 

Prema tome, bilo kakvo proglašenje kurdske države (koja bi se neizbježno prostirala na potezu od Crnog mora sve do istočnog Mediterana – priželjkivane granične linije svih ruskih careva u prošlosti), Erdoğanova vlada (kao i Irak) ne bi mogli preživjeti – obzirom da su već stvorili dovoljno neprijatelja u zemlji i bližem susjedstvu.16 Dakle, osim raštrkanih, prorjeđenih i prestravljenih Bliskoistočnih kršćana, definitivno dugotrajni gubitnici će biti umjereni (Arapski) suniti muslimani. 

16 Dva su osnovna razloga za Erdoğanovu iznenadnu zainteresovanost Očalanom i nj. PKK partijom. Unutarpolitički je nada za osvajanjem glasova pro-kurdske BDP (Partija mira i demokracije) stranke, koja ima 33 mjesta u Parlamentu. To je podrška koja je Premijeru potrebna kako bi proveo ustavne promjene koje za cilj imaju uvođenje polu-predsjedničkog sistema u Turskoj, nalik onome De Gaulla u Francuskoj, i to prije isteka njegovog drugog mandata iduće godine. Drugi razlog je pokušaj ublažavanja sve većeg uticaja Irana i Sirije na kurdske regije. Ankara je u posljednje vrijeme popravila odnose sa kurdskom pokrajinskom vladom sjevernog Iraka, ali je uticaj turskih Kurda i njihove PKK u pan-kurdskim pitanjima znatno balansiran i amortiziran uplivom drugih kurdskih stranaka, prvenstveno sirijske PYD i iranske PJAK partije. Još je rano za reći da li će Očalanov plan biti djelotvoran da umiri zainaćene turske Kurde u Turskoj, te dostatan da otvori vrata Turskom utjecaju u kurdskim regijama na sjeveru Iraka i Sirije. 

Moguć, ali ne i nužno izvjestan epilog 
I dok kakofonija europskih proturječnosti radi na samo-isključenju Europske unije iz regiona, Turska nastoji da se reintegriše. Tzv. neo-otomanizam sadašnje vlade (podržane od strane ruralne anadolske Turske) kormilari zemlju u sam centar pogodbi između Rusije i SAD. Ovakvoj triangularnoj konstelaciji, ambiciozni i kapriciozni turski premijer Erdoğan želi da doda svoj osobni ritam. 

Poslije Arapskog proljeća niti će Rusija uspješno održati svoje prisustvo na Bliskom istoku uz strogo pan-arapsku i svjetovnu, republikansku i anti-islamističku ideju, niti će SAD politički i moralno uspjeti opravdati svoju kontinuiranu podršku apsolutističkim monarhijama koje su toliko zadojene zaostalim, isključivim i surovim vehabizmom. Ankara daje sve od sebe da učinkovito objedini oboje: moderni sekularni republikanizam zajedno s tradicionalnim, tolerantnim i emancipovanim islamom, te dato promoviše kao privlačan model za svakoga na Bliskom Istoku. Jednostavno, Bosfor osviće kao empirijski dokaz da islam i suvremenost mogu i pripadaju zajedno. Ustvari, Turska je jedina europska zemlja koja još bilježi oboje: i demografski i gospodarski rast. 

Štoviše, Ataturkova Republika je u svakom pogledu daleko najuspješnija muslimanska država na svijetu. To je zemlja koja nikada nije oslanjala sopstveni razvitak na nafti ili izvozu kakvih drugih primarnih sirovina, već na dinamičnom društveno-ekonomskom sektoru i čvrstim demokratskim institucijama. Ovo je pravi izazov, ne samo za Rusiju, nego prvenstveno za nesigurni režim Saudijske monarhije (i drugih autokratskih despotija saudijskog poluotoka), koji vlada direktnim kraljevim dekretom državom skore prošlosti, striktno izvozno-ovisne i klimave sadašnjosti, te posve neizvjesne budućnosti. Nije ni čudo da će na ideološkom bojnom polju ove dvije zaraćene strane dominirati Bliskim Istokom, regijom koja je trenutno u ponovnoj fazi preispitivanja poslije još jedne runde sopstvene nesreće. Konačni ishod ove ideološke bitke premašit će arapski svijet, i odjeknuti diljem svijeta sunitskih muslimana. 

Ankara nastoji da ustvrdi kako je saudijska verzija islama zapravo samo korozivna i otrovna separatističko-sektaška, vehabijska ideologija (bliža stijegonoši imperijalne Britanije zvanom Lorens od Arabije, nego Kuranu) koja sputava muslimane, te ih drži na pogrešnoj strani 

historije ometajući njihov društveno-ekonomski i političko-civilizacijski razvoj: To čini ukopavajući muslimane u rovove stalnog sukoba sa sobom i sa ostatkom svijeta. Dok turski islam – prema tom navodu – nije baruta puna ideologija, već ponajprije vjekovima stvaran, autentični način života (otvoren, tolerantan, pomirljiv – kao sto je to i život sam, i) okrenut prema napretku, te prihvatljiv za sve (uključujući i nemuslimane), uz dokazanu historiju uspjeha. 

Prof. Anis H. Bajrektarević, 
Šef katedre za Međunarodno pravo i globalne političke studije 
Autor knjige: ‘Ima li života poslije Facebook-a? – Geopolitika tehnologije i drugi spoljnopolitički eseji (Addleton Academic Publishers, NY) 
Beč, 8. mart 2013. 
kontakt: anis@bajrektarevic.eu 
Tekst je do sada preveden na francuski, španski, ruski, kineski, njemački, norveški, turski, češki i malezijski, te objavljen u 24 zemlje na četiri kontinenta svijeta. Sa originala na Engleskom jeziku: 'The MENA saga and Lady Gaga' prevela: Mr. sc. Ajla Škrbić, uz N. Obralija i E. Zulić (rev. A.B.) 
Post Scriptum: 

Yes, we can! ili Yes, we (all) scan! Odmaštajte slijedeću situaciju: Vaša nacionalna obavještajna služba pošalje svim svojim građanima na kućnu adresu formular. Tu ih zamoli da posve besplatno, ali detaljno i istrajno, i sve to u njihovo vlastito slobodno vrijeme, počnu da vode dosije o sebi samima, svojim ukućanima i bliskim prijateljima, da te (pisane i audio-video) podatke ažurno dopunjavaju, klasificiraju, arhiviraju, sortiraju te šalju službi barem tri puta tjedno, na neodređeno dug niz godina. To bi najvjerojatnije revoltiralo građanstvo do mjere trenutačnih masovnih protesta. U atmosferi potpunog nepovjerenja, vlada zemlje morala bi dati ostavku uz duboko, jasno i višestruko izvinjenje. 

A sada zamislite Orvelovski svijet (budućnosti) u kome takav formular uz istovjetan zahtjev dolazi u svačiji poštanski sandučić od strane inozemne privatne kompanije. Domaća vlada to odćuti nevoljko i pasivno (p)održi. No, kada zapazi da ga je cjelokupno građanstvo masovno prihvatilo, te ga i propagira kao ugodnu i korisnu zabavu (gotovo kao novi standard društvenog ponašanja), onda i vlada to jasnije podrži, a mjestimice ga i (javno) promoviše. Da li bi u takvom ozračju trebalo kriviti (samo) Velikog Brata? I ko je zapravo on? Hoće li ikada biti većeg 'Brata' od naše sopstvene gluposti? 

Ključne riječi: 

Bliskoistočni geopolitički imperativ, islamo-fašizam, disfunkcionalna vlada, predatorska elita, R2P doktrina, protu-naracija, demokracija, međunarodni medijski zločini, (tehnologija) unovčavanja ponašanja, cyber-fašizam, ideologija, dekontekstualizirana ljudska prava â la Lady Gaga
� Pojam „Kvantni budizam“ skovao je Graham Smetham, autor knjige: Quantum Buddhism: Dancing in Emptiness (Kvantni budizam: Ples u Praznoći).


� Citat preuzet iz djela Travnička hronika Ive Andrića, dobitnika nobelove nagrade za književnosti 1961. godine.


� Npr. jedan od najstarijih svjetskih dnevnih listova; Wiener Zeitung, koji izlazi još od 1703., donosi naslovnicu sa slijedećim naslovom „In zwanzig Jahren sind wir alle Griechen“ (Za 20 godina svi ćemo biti Grci). WZ, 10. mart 2012. god. 


� Inovativan, pionirski rad prof. Veenhovena (sa Univerziteta Erasmus u Roterdamu), začetnika tzv. Svjetske Baze podataka o Sreći (World Database of Happiness) jeste hronično slabo financiran još od svog osnutka 1998. – iako predstavlja iznimno važno i jedinstveno istraživanje takve vrste. U svome čuvenom govoru iz 1972. IV Kralj Butana (Jigme Singye Wangchuck) reafirmirao je stoljetno poštovana pravila ponašanja ove nacije: „Ako vlada ne može stvoriti i održati sreću svom narodu (dekid), nema onda razloga postajanja za takvu vladu“. Dakle, koncept GHN (Gross National Happiness – Bruto nacionalna sreća) čak je ugrađen u ustav Butana (član 9.) kao alternativa opšte praktikovanom GDP-a (BDP-a). Ova iznimna činjenica u velikoj je mjeri zanemarena od strane praktičara i akademske zajednice. Čini se kao da nitko u današnjem svijetu nije zainteresiran za traženje sreće.


� Tao (kineski 道; pinyin) u doslovnom prevodu znači "put". U širem kontekstu drevne kineske misli to katalizira LaoTze-ov osnov za kasnija filozofska i religijska/ezoterična učenja.


� Prije 20-ak godina vrijednost ukupnih svjetskih financijskih transakcija bila je 12 puta veća od ukupnog godišnjeg bruto proizvoda. Krajem 2011. bila je skoro 70 puta veća. Ništa od toga nije subjekt oporezivanja.


� Npr. ne postoji niti jedan recenzirani međunarodni časopis koji je objavio barem jedan znanstveni članak u posljednjih 30 godina, a koji izvještava uz podastiranje činjeničnih dokaza da bilo koji organski (morski ili kopneni bioti) ili anorganski (zemljište, ledenjaci, voda ili polarne kape itd.) sistem ide nabolje na ovome planetu. Nema niti jedan RE (Reosiguravajuće tvrtke) ili UN-ov izvještaj u posljednjih 30 godina da utemeljeno poriče zabrinjavajući porast ozbiljnosti i učestalost 'prirodnih' nedaća u svijetu. Na kraju, ne postoji niti jedan međunarodno priznati medicinski časopis koji ne izvještava stalno o alarmantnom povećanju raka kože, dišnim i alergijskim bolestima u posljednjih 30 godina. (Stavimo na stranu alarmantne studije o teškom utjecaju tzv. video zabavnog sadržaja na rani neurološki razvoj malodobnika i na ukupno mentalno i fizičko zdravlje djece i mladih – s obzirom da niti jedna od ovih igrica nisu niti evolucijski niti bio-neurološki opravdane za pravilan razvoj djetetove moždane kore.) Dakle, svi planetarni sustavi uzmiču; plutajući, raspadajući se, kvareći se, prorijeđujući se, topeći se i nestajući. Umjesto odlučne akcije da promijenimo naše opasne navike, jedina samo-ohrabrujuća utjeha dolazi nam od vlastite ignorancije i anti-intelektualnog nagona na eskapizam (da počekamo neko vrijeme, a onda si ponudimo povratak na staro i isto).


� Riječi 'kosmos' na drevnom Mandarin-kineskom jeziku bi se naveo kao yuzhou (宇宙). Začuđujuće precizno, čak i za Einsteinovu teoriju relativnosti, ovo doslovno znači prostor-vrijeme (宇 yu – prostor i 宙 zhou – vrijeme). Zaista, posmatranje neba iznad nas oduvijek je bilo oboje, putovanje i kroz prostor i kroz vrijeme. I dok većina modernih europskih jezika koriste ili grčku (kosmos) ili latinsku (univerzum) riječ, Južni Slaveni imaju skoro ezoterični pojam svemir (ruski: вселенная): 'sveukupni spokoj' (sve – ukupni/svudprisutni, mir – spokoj/sklad).


� Uzeto iz pjesme Steviea Wondera: „You are the Sunshine of My Life“ (1973), ('Sunčev si sjaj života moga')


� Ili, kao što to veli Sagan; „Kosmos je sve što je bilo, što jeste ili će ikada biti.“ /Carl Sagan, Cosmos (str, nr.4)/.


� Prema WMO (World Meteorological Organization; Svjetska meteorološka organizacija), solarna energija koja dosegne površinu Zemlje premašuje ukupnu proizvodnju energije čovječanstva više od 20.000 puta. To znači da nas naša PEM (primary energy mix; osnovni smjesa za proizvodnju ukupno potrebne energije) mora opskrbiti istom količinom energije 20.000 godina zaredom da bi dostigli razinu sunčeva zračenja koje dopire do nas u toku godine, i to posve besplatno.


� Pod pogrešnim uvjerenjem, tokom 20. vijeka mislili smo da će nuklearni holokaust izbrisati cjelokupno čovječanstvo. Ne! To će biti spora, gotovo neopažena, postepena, ali ravnomjerna izgradnja globalne plinske komore (troposfere ispunjene emisijama stakleničkih plinova). Nedvojbeno, niti jedna druga forma života na ovoj planeti nije tako visoko korozivna kao čovjek. Uz to on predstavlja jednini poznati oblik koji je u isto vrijeme oboje i biotrofik i nekrotrofik (parazit koji živi na račun drugog živog ili od njeg prethodno ubijenog organizma). Pa prema tome, načini na koji crpimo, proizvodimo, transportiramo, distribuiramo i konzumiramo, način na koji sve ovo radimo uz slijepu pokornost fosilnim ugljikovodicima i, u konačnici, način na koji o tome razmatramo, promišljamo i sve to proučavamo, neminovno nas vodi ravno u okolišni holokaust. 


� Čini se da posljednja otkrića o dinamici svojstava ukazuju da je fotosinteza (temeljni proces bilogije koji tvori život u samoj njegovoj bazi hranidbenog lanca. Hvatajući ugljični dioksid, opskrbljuje gornje slojeve ovog lanca ispuštajući kisik i pruža hranu bogatu ugljičnim hidratima) zapravo pokrenuta kvantnim događajem. Prema tome, nova disciplina – kvantna biologija, po riječima fizičko/biodinamičkog kemičara Grahama Fleminga, sugerira da –„kvantno mehanički učinak možda je ključni za sposobnost zelenih biljaka da, preko fotosinteze, gotovo odmah prenesu zvjezdanu/solarnu energiju od molekula u kompleksu ubiranja svjetla, do molekula u centrima elektrokemijskih reakcija.“ To jednostavno znači da elektroni kvantno isprobavaju sve raspoložive puteve i „biraju“ najučinkovitije. To predstavlja gotovo svjesnu odluku prema kojoj se odvija munjevito kvantno-mehaničko 'opipavanje', da bi se odmah potom kvantno-mehanički odabrao najispravniji put za skoro trenutan i vrlo učinkovit transfer. 


� Uzeto iz pjesme Nata Kingsa Colesa: “Route 66” (1946), napisao Bobby Troup ('Osjeti užitak ceste 66')


� U takvoj konstalaciji funkcija moždane kore (celebralni korteks) reducirana je tek na puku služnost teritorijalističkim podražajima reptilskog (mali) mozga. Sa antropoevolucione tačke gledišta, ljudi su – baš kao i drugi sisari – društvene životinje, ali su također i teritorijalne: Prostornu prisutnost na određenom teritoriju ljudi historijski povezuju sa samim preživljavanjem. Tradicionalno, to nije bilo zbog kognitivno-inducirane transcedentalne dimenzije – moralnosti, nego kud i kamo više zbog instinktivnog straha od sukoba oko istovjetnih teritorijalnih zahtjeva suparnika, što će povjesno odvraćati čovjeka od nekontrolirane maksimizacije nj. teritorijalnog (i bilo kojeg drugog) zahtjeva. I to je to izvorno podrijetlo naših vječnih mega-fascinacija sa ogradama, granicama, međama, zidovima, demarkacionim linijama, zonama isključenja, tampon-pojasevima i drugim srodnim vrstama podjela, partikularizacije, diferencijacije, sektaštva, jazova, rascjepa i separacija.


� Najstariji sloj naše moždane strukture, tzv. reptilski kompleks, središte je naših instinkta, onoga za opstankom i razmnožavanjem (karakteristika koju dijelimo sa većinom drugih životinja). Limbički sistem – druga evolucijska tvorevina, prema neurološkoj znanosti je središte emocija. Treća, i posljednja evolucijska neuro-tvorevina veliki je mozak – neokorteks/ cerebralni korteks, daleko najveći segment našeg mozga, koji je središte našeg spoznavanja, našeg razuma. Dok su emocije i razum složeni (stoga spori i ponekad netočni), instikti su vrlo učinkoviti, brzi i precizni, s obzirom da funkcionišu na principu binarnog koda borba-ili-bijeg (fight-or-flight), bez razmišljanja i osjećaja, ili priziva ranije stečenih iskustava. Pa će se tako oni okarakterizirati kao: hladni kruti i nemilosrdni, kalkulativni a nesigurni, teritorijalni i agresivni, pohlepni a neuki, hijerarhični i podanički. Neposrednim prirodnim okolišem uvjetovan još od prvog dana svoga nastanka, reptilski mozak je učinkovit, no ipak on nije dalekosežan! Potaknut vlastitim zgrabi–konzumiraj–bježi (strah-ljutnja obrazac), on izrazito oponira svakoj spoznajnosti (obrazac istraživanja)– čovjekovu autonomiju, samoostvarenje, suosjećajnu solidarnost, umijeće, koherentnost, vrlinu i svrhu – dakle, sve ono što se odvija u moždanoj kori velikog mozga. (Rečeno jezikom državnih organa: mali mozak bile bi oružane snage – osposobljene za brz odgovor, a veliki mozak bi bio parlament – sa dugotrajanim i zamornim, konsenzualnim te višeslojnim procedurama, no ipak sa dalekosežnim zaključcima i pravcima djelovanja.)


� Pod antropotehnikama, imamo podrazumjevati (prekognitivno i) svjesno grupiranje raznorodnih iskustava, znanja, otkrića, patenata i slično; te njihovu praktičnu primjenu u svim ljudskim aktivnostima (uključujući i sve vrste horizontalnog i vertikalnog prenosa takva iskustva) usmjerena stjecanju sredstava za potrošnju u prostoru i vremenu putem raznih alata i oružja. Kao jedina naknada za biološku i neurološku ograničenost čovjeka (prvotno manje vrijednog spram drugih oblika života na planetu), antropogene tehnike su udovoljavale osnovnom prekognitivnom imperativu čovjeka: opstanku! Ovo je moja vlastita definicija koju već godinama koristim u svojim predavanjima o Institucijama i instrumentima održivog razvoja (poglavlje: Etika okoliša). Kao takva, definicija je dovoljno elastična da opiše događaj prvog korištenja oštrog kamena ili slomljene kosti od strane ranog homo faber-a pa sve duž našeg evolutivnog puta do razvoja i uporabe nuklearne bombe.


� Ukoliko promatramo eksponencijalni rast u potrošnji ugljikovodika u posljednjih 150 godina, jasno ćemo uočiti da amplituda demografskog rasta prati istu krivulju sa nevjerojatnom komplementarnosti u odnosu na isto razdoblje. Zaključak izaziva nevjericu i vrtoglavicu: Od Industrijskog doba na ovamo, ljudi su postali veliki alkemičari (da posudim izraz modernih mislioca kao što su David Suzuki i Wes Jackson), pretvarajući fosilizirane ugljikovodike u ljudsku biomasu.


� Pretvaranje života biljaka i životinja geomorfološkim djelovanjima zemlje (sile omogućene snagom kosmosa uopšte, a naročito pod uticajem zvijezde unutar našeg mono-stelarnog sustava) u nafta-gas-ugalj gorivo bio je moguć SAMO zahvaljujući utjecaju vodik-helij sagorene solarne energije. Naša fosil-karbonska energija samo je ugljik-sekvestrirana (pohranjena) solarna energija prošlosti! Otkopana, oslobođena i sagorena danas, ona kažnjava koloniju ovih 'naprednih' dvonožaca – nas parazite – sa mnogo gustog dima. To je zapravo poruka iz naše solarne prošlosti poslana ravno u našu stelarnu budućnosti: ukoliko smo kadri eliminirati pre-Kambrijskog kalorijskog posrednika između nas i energije u našoj anti-solarnoj sadašnjosti - čisto nebo bez oblačka će se iznova ukazati ravno iznad nas... Možda vam gore navedeno zvuči ezoterično, no ipak ne postaje time manje točnim ili autentičnim otkrovenjem. 


� U jednom od mojih nedavnih radova stoji: “…glavni problem sa zelenom/obnovljivom (ne-karbonskom) energijom nije kompleksnost, trošak ili dug vremenski okvir za suštinsku tehnološku promjenu. Osnovni problem je što zelena energija ustvari poziva na golemu geopolitičku promjenu. Nafta i gas su pogodni za monopolizaciju – od vađenja, mehanizacije koja se koristi, međunarodnih tokova, do cijena i modusa potrošnje - to je fizička roba sasvim specifičnog staništa. Nad bilo kojom zelenom tehnologijom (ne nužno na određenoj lokaciji ili valuti), prije ili kasnije će se ukinuti monopol, i time će postati dostupna za većinu, ako ne svima... Dakle, nafta (i gas) predstavljaju mnogo više od energije. Nafta... je društveno-gospodarski, psihološki, kulturni, finansijski i političko-vojni konstrukt, fenomen civilizacije koja tvori ovaj svijet nadziranih horizontalnosti nama trenutno poznat, moguć i dozvoljen – dakle, svijet prihvatljiv za nas i po nama. (Geopolitika tehnologije i hidrokarbonski Status Quo/Zašto Kyoto opet neće uspjeti/, Geopolitika energije, 34 (1), CERI Kanada 2012) 


� Preuzeto iz pjesme Janis Japlin „Mercedes Benz“ (1970), ('Gospode, Mercedes mi već jednom kupi')


� Mi čak slavimo ovakvu gasnu komoru: uzmite u obzir naslov nedavno objavljen u godišnjem energetskom izvještaju IEA-e (International Energy Agency; Međunarodna agencija za energiju): Zlatna pravila za Zlatno doba gasa! ('Golden Rules for a Golden Age of Gas') Zlatno doba gasa?! Za naš  novi Aušvic! Ozbiljno?  


� Nešto što pospješuje našu vlastitu podvojenost od nas samih i od ostalih (bilo da se radi o banalnosti preusmjeravanja naše pažnje trivijanim reklamama, zabavom uz infotainment i reality show, društvenim medijima, ili drugim vrstama enormne buke, te trčanja bez cilja i slavljenja ničega), što nas čini sve više otuđenim, nesigurnim i samo-destruktivnim, ne može se opisati kao tehnologija koja služi unapređenju čovječanstva.


� Kontekstualizirajući poznati argument odbrambene modernizacije Fukuyame uz znanu Kissingerovu konfrontacionu nostalgiju, možemo nedvojbeno zaključiti slijedeće: Kroz cijelokupnu ljudsku povjest, tehnološki je napredak/poriv bio usmjeren zadovoljenju sigurnosne (i kontrolne) svrhe. On je veoma rijetko (ako uopće ikada) bio rukovođen željom da olakša čovjekovu egzistenciju, omogući ljudsku emancipaciju i oslobodi društvo u cjelini. Pa tako, osim ako nisu poticani i usmjeravani od strane sistema, i intelektualizam (čovjekova volja, vještina i svrha), kao i tehnološki napredak historijski su smatrani i doživljavani kao otvorena prijetnja utomljenom poredku stvari.


� Zar nas treba čuditi činjenica da kanibaliziramo našu budućnost žrtvujući naše mlade (sa masovnom nezaposlenošću, zagađenjem i drugim uvećanim dugovanjima spram budućnosti) kako bi smo udovoljili skrovitim ali svemoćnim agencijama za kreditni rejting, dok nikada nismo razmišljali o osnivanju Agencija za moralni rejting.


� Zatomljeni sopstvenom obmanom ovakve kosmičke disharmonije, mora da izgledamo tragikomično stojeći jadni, nedorasli i sami protiv sveprisutne svemoći ovog preraskošnog svemira. 


� Veoma intrigantna teorija (potkrijepljena opsežnim geološkim dokazima, uključujući i bakteriološke analize ugljikovodika na dubokim razinama) o tzv. abiotskoj prirodi nafte i njenoj beskonačnoj obnovljivosti u nižim geološkim formacijama zemlje - predstavljena je prije 20-tak godina. Ovo otkriće brzo je odbačeno, a sama teorija uglavnom je ignorisana i zaboravljena. Isto se dogodilo sa vrlo detaljnim planovima Nikole Tesle za iskorištavanje prirodnih geo-električnih pojava u cilju preciznog, besplatnog, sigurnog bežičnog prenosa visoko-naponskih energija. Zašto? Svaka beskonačnost eliminiše monopol duboke psihologizacije, jer ne zahtijeva emotivni naboj – nešto što obilno obitava u prirodi ne može uspješno da mobilizira naša današnja društva. 


� Ili, prema riječima prof. Murray Huntera; “...I ovo je druga zabluda kojom smo obmanuti. U svoj našoj zadivljenosti velikom tehnologijom koja je uzdigla čovječanstvo do razine boga, propustili smo osnovni čimbenik koji napredak treba. Tehnologija bez 'znanja' je beskorisna, ako ne i opasna. Poput dječaka sa novim igračkama, poigravamo se sa vatrom, bez razmišljanja o posljedicama. Naravno, opekli smo se – tako glupo, čak i nesvjesni toga... Nauka i tehnologija su da nam omoguće da vidimo, a mi smo propustili to da shvatimo. Slijepo smo je koristili u jednoj skučenoj paradigmi, misleći da smo shvatili... Moramo si iskreno priznati da su neke stvari iznad instiktivnih i limbičkih sposobnosti.“ (Opportunity, Strategy and Enterpreneurship-A Meta Theory, M.H. 2011)


� Prema tome, euro-kriza ili bilo koja druga finansijska/dužnička kriza – kada je o tome riječ – je samo konstrukcija naše mentalne projekcije, jer nije utemeljena u dubljim slojevima stvarnosti. Isključivo horizontalno poimajuća vrsta, opsesivna sopstvenom linearnom nesigurnošću, zavisnošću i neizvjesnošću, konfliktna i ometajuća, te oskudicom i kontrolom opsjednuti kultura, ne može tek tako prerasti u oslobađajuće društvo ili bilo šta drugo koherentno i skladno. Naprotiv, nastojat će produbiti postojeće, te proširiti projecirane konfrontacione horizontalnosti, kako bi maksimizirala daljnju psihologizaciju naših ovisnosti. Kognitivni raz/um (ekvilibrijum/kosmos) protiv reptilskog kompleksa (ravnoteža straha/ kaos)! Čini se da je krajnji ishod financijske krize samo još jedna preraspodjela naših ovisnosti i pojačavanje kontrole, te da on ne usmjerava nacije prema dobrobiti ili samorealizaciji. I tako, ako demokratski izabrane vlade neće da posluže kao instrument takvom cilju, Politbiro neizabranih aparatčika će radosno okončati nedovršeno. Sljedstveno tome, mi smo čak i samu riječ „kriza“ interpretirali pogrešno. Ovaj je pojam dvojnog značenja: 'teškoća' (strah-ljutnja) kao i 'prilika' (propitivanje-oslobođenje). Prilika će – po svojoj definiciji – uvijek osporavati uspostavljeni status quo, ali nas ta činjenica obično oboružava, obeshrabruje i od akcije odvraća. Primjer? Otkako se počelo govoriti o tzv. grčkoj/euro krizi iliti krizi javnog duga, koliko ste čuli riječi koje se odnose na promjenu ili priliku (npr. solidarnost, kreativnost, inicijativa, otvaranje novih radnih mjesta, akcija, široki konsenzus, vizija, promišljanje, hrabrost, dostojanstvo, samopoštovanje, povjerenje, vrlina), a koliko riječi vezanih za paralizirajući status quo (npr. unovčavanje, toksični prihodi, fiskalna disciplina, mjere racionalizacije, monetarna kontrola, stezanje kaiša, instrumentarij duga, opća štednja, pojačavanje uslovljenosti, intenzivna zabrinutost, smanjenje budžeta, unižavanje rejtinga, socijalno uskraćivanje, otkazivanje jamstva, ogromno neizvršenje novčanih obaveza, pooštravanje financijskih zavrtanja, povjerenje potrošača, niska razina, sprečavanje kolapsa, itd.)? Za kognitivni um razdoblje krize nije vrijeme da se sije strah, da se štedi, odstupa i čeka, već je to prije trenutak kada treba pojačati potrošnju, slobodnu inicijative, te pospješiti svakovrsnu mobilizaciju da se uključe nove ideje i svi drugi ljudski potencijali. Uostalom, stanje nazadka jednog društva počinje kada ono postane reaktivno umjesto aktivno na sve one prilike oko sebe. Ova jednostavna mudrost nema nikakve veze sa tzv. ekonomijom; to je naprosto samo pitanje percepcije. Konačno, sloboda će izroniti na površinu kada/ako je kognitivni (koherentni) um dosegne i ovaploti sa razine (svoje) realnosti. Zato je Kvantna fizika (budistička ili Tao mudrost) tako iznimno važna.


� Citiran je naslov akcionog filma o James Bondu iz 1997. godine ('Tomorrow Never Dies'), čiji je scenariji napisao B.J. Feirsten, a režirao R. Spottiswoode.


� “Sva materija potječe i postoji samo na temelju sile… Moramo pretpostaviti da iza te sile postoji svjestan i inteligentan Um. Taj Um je matrica ukupne materije.“ Max Planck, Podrijetlo Materije (Das Wesen der Materie), Florence, 1944. Otprilike u isto to vrijeme, naša očaranost 'odbrambenom modernizacijom' doseže vrhunac pronalaskom atomske bombe – dakle, dobom prijetnje oružjem za izazivanje globalnog nuklearnog holokausta. Dublje posljedice i značaj kvantne mehanike, te istraživanje kvantnog polja kroz naučne discipline poput nuklearne fizike, bioelektrične medicine ili neurokibernetike, potrebite zarad našeg razumijevanja i angažmana u procesu stvarnosti (i samoshvatanja), zanemaruju se, marginalizuju i skoro zaboravljaju.


� Jedan od temeljnih zakona kvantne fizike tvrdi da događaj u subatomskome svijetu postoji u svim mogućim stanjima sve dok ga čin izvanjskog promatranja ili mjerenja ne 'zamrzne', ili 'prikuje' u jedno određeno stanje ili oblik. U tehničkom žargonu, ovaj proces je poznat kao kolaps funkcije vala, gdje valna fukcija označava stanje svih mogućnosti. Dakle, subatomski se svijet može manifestirati/opaziti kao čestica (određene 'stvari' sa jasnim položajem u prostoru) ili valovi/valne dužine (difuzna i neomeđena područja utjecaja koji može da teče i/ili utječe na/sadejstvuje uz druge valove).


Npr. elektron nije precizna čestica, već on postoji kao mogućnost, kao superpozicija, iliti zbir svih vjerovatnosti, sve do trena kad ga promatramo ili mjerimo. U tome trenu on će se naprosto 'zamrznuti' u određenom stanju/obliku. Nakon ovakva promatranja ili mjerenja, elektron se 'defragmentira' – vraća u bilo koje iliti sva od mogućih stanja. To znači da ono što mi poimamo kao stvarnost mora biti rezultat razrađene interakcije svijesti sa svojom okolinom.


� Apsolutno je zapanjujuće da drevni sanskrit tekstovi opisuju tzv. kvantni vakuum i nultu tačku kvantnog polja – pod pojmom sunya. Ovu riječ treba tumačiti kao opis kosmičkog sjemena ničega, koje je (viseći u procjepu neiskustva/nepostojanja) nabubrilo pod uticajem svoje mogućnosti – primordijalno jaje beskrajnog potencijala ili shunyata na ivici sopstvena praskozorja u duboko beskonačno-dimenzijalno more ostvarenja. Stoga i ne treba da čudi što je aritmetički znak za nulu (koji smo svi mi ostali preuzeli od Hindusa) zapravo jajolikog oblika, isti onaj nazvan 'početak' u geometriji, kojim obilježavamo centar ili početak koordinatne XY-ravni. 


� Ezoterijska učenja paticcasamuppada smatraju se jezgrom budizma. Ako primjenimo šire filozofsko tumačenje ovome učenju, ono će se iznimno dobro uklapati u astrofizičke teorije tzv. Međuovisnog podrijetla, a također podupire i osnovne zakone kako kvantne mehanike tako i evolucijske biologije (samoorganizujući sistem, stalne samorastuće dinamike, nepredodređenog smjera rezultata i stanja, dijaktički otvoren i receptivan, te napose uravnotežen).


� Dijeleći ovakav antropički stav da kvantna valna funkcija primordijnog, još neovaploćenog svemira stoji na rubu vremena-prostora i značenja, te da kolaps funkcije valova (porinuće/početak svemira) označava materijalizaciju nečeg prethodno amorfnog, još nerealizovane mogućnosti (koja postaje vjerojatnost/ishodnost, događaj koji smo iskusili putem djelovanja svijesti), Henry Stapp opisuje mogućnost–svijest kao: “dvosmjerni kvantni psiho-fizički most“. Zaključno, ukoliko nas uopće zanima trajna i sveobuhvatna pomirba između znanosti i religije, mi moramo u tome smislu dalje istražiti 'Stappov most'.


� To bi odgovaralo budističkom izrazu karma (obično pogrešno tumačenom na zapadu sužavanjem nj. značenja na puki moralni konskript). Riječ karma ima daleko šire značenje u budizmu, i treba je shvatiti kao (bezuslovnu) radnju koja ostavlja informacijski trag u svim dubljim nivoima stvarnosti, i koji mogu biti aktivirani u nekom budućem trenutku. Dakle, paradigma kvantne fizike u kojoj svemir sam sebe stvara u potpunosti korespondira sa budističkom Yogacara pretpostavkom da sva shvatanja ostavljaju tragove koji buduća slična poimanja čine više vjerojatnim/mogućim – podrijetlo ostvarivosti u kvantnom carstvu. Upravo je ovo razlogom zašto čovječanstvo još od pamtivijeka prakticira molitve.


� Vede to opisuju kao siddhis – psihički događaj (javlja se nakon dubokih meditativnih stanja) kada meditanta obuzme osjećaj svakovrsnog znanja – osjećaj kada vidi i poima sve odjednom (stanje sijajućeg mraka, ultrabogatog ničega); ili kada subjekt ulazi u stanje jedinstva sa objektom na koji se fokusirao (ponekad popraćen psiho-kinetičkim učinkom: lebdenjem ili pomicanjem udaljenog objekta). Gotovo u svakom ovakvom slučaju, primatelj eliminiše svakodnevno izvanjsko bombardovanje svojih osjetila, i zapada u duboki zdenac izčekujuće osjetilne otvorenosti. Posve je moguće da je ovo umijeće poput bilo kog drugog oblika naše artikulacije/komunikacije, no enormna buka svakodnevnog McFB života sprečava nas da to doživimo/čujemo?


� Tek još jedan detalj kako bi smo ilustrirali da za naše civilizacijske i/ili razvojne ćorsokake, nama treba kognitivni mozak da to prepozna, a ne tzv. ‘tehnologija’ da stvar ‘popravi’. Uzmimo za primjer takozvane lokomotorne strojeve (koje koristimo za transport, kao i za konverziju/prenos energije). Nema aspolutno nikakve potrebe za poboljšanje goriva ili obima njegove potrošnje pri sagorjevanju unutar takvih strojeva. Ono što nam treba je novi pristup, nova filozofija da bi smo konačno odstupili od štetnih ekplozivnih sistema (nezatvorenog kruga) koji su već  preko 150 godina u uporabi, te njihova zamjena sa prirodi-koherentnim i prirodi-nadopunjujućim tehnologijama implozivnih sistema. Svaka eksplozivnost stvara kemo-električnu, elektromagnetnu i termokinetičku energiju sagorijevanjem hidrokarbona i time uslovljenim oslobađanjem emisionog pritiska, temperature i šok-valova prema vani, dočim će implozivnost samo pospješiti i potaknuti postojeće jonosfersko električno pražnjenje (koje je –naravno– uvijek ne-ugljično) ili prenijeti pouzdane količine energije bez njihova gubitka ili ikakvog lučenja štetnih tvari. (Ne treba čuditi da sve do danas, napušteni razvoj antigravitacionog broda iliti 'leteći disk', mi pripisujemo vanzemaljcima i klasificiramo kao NLO.) 


� To znači da se svemir ponaša kao (misaon i) hotimičan servomehanizam sveprisutnog trenutnog transfera sile/informacije, koji je neizmjerno jedinstven, ali u isto vrijeme beskonačno raznolik. Pristupajući bliže istočnjačkim filozofijama holističkog razumijevanja, ovo se izrazito suprostavlja tzv. znanstvenoj (Newtown-Descartes-Darwin teoriji 'Svemira kao savršenog satnog mehanizma') i vjerskoj (dualističkoj, na binarnom kodu zasnovanoj) slici koju je Zapad ugradio u sve svoje institucije, te je zrcalio u svakoj bitnoj akciji na svom dugotrajnom putu za neupitnom globalnom dominacijom. 


� Svjest –na svojoj temeljnoj razini– jeste koherentno svjetlo. Zato je sjaj zvijezda, ne samo kao solarna energija, tako važan.


� Oni koji se zanimaju za numerologiju mogu doći do zanimljive numeričke interpretacije Samita Rio +20. Okvirno možemo reći: u Riju će biti +20; 2 (dualizam, binarni kod, ili-ili) suočava 0 (cjelovitost, svemoćno jajoliko polje svih mogućnosti).


� Citirano iz Schlitz, M. (1998) O svijesti, kauzalnosti i evoluciji (On consciousness, causation, and evolution), Alternative Therapies 1998, Vol.4, No6.


� Univerzitetski profesori su od nedavno suočeni sa dugotrajnim i zamornim semestralnim izvještajima, gdje je centralno pitanje ‘obrazovni ulaz/input – obrazovni izlaz/output’; kao da se ne radi o ljudskim bićima u tercijarnom obrazovanju, već o proizvodnji rezervnih autodijelova. Slijedeći samoprozvani poslovni modeli korporativnog svijeta, novi trend u većini specijalizovanih agencija UN-a jesu tvrdnje „praktikujemo rotaciju osoblja“ (kao da je riječ o poljoprivrednim usjevima, a ne o ljudima). U svojim novim konkursima za posao, ove organizacije jasno ističu – gotovo upozorenje: „ovo nije karijerna organizacija“, kao da su npr. CTBTO, WMO i druge medjunarodne organizacije zapravo hobi-sobe ili volonterske vatrogasne postrojbe, a ne ozbiljni entiteti koji ovise o profilisanim stručnjacima visokog profesionalnog integriteta.


� Sada svako može letjeti… i upisati se na fakultet. I sam je Ritzer – gotovo prije dvije decenije – tvrdio da živimo u svijetu masovnog  ili McDonaldiziranog obrazovanja, u kojem brojni studenti pohadjaju fakultet jer u tome vide unosno ostvaranje mogućnosti za uspješnom karijerom, a ne zbog velike strasti za učenjem. Dakle, to nije potraga za znanjem koje istražuje i propituje, nego najčešće iza svega stoji proračunati, uskogrudi pragmatizam kao pokretačka snaga. Ponukani potrebama tržišta rada u McDonaldiziranom društvu, studenti visokog obrazovanja sve više dobivaju ono što žele (kao kupci), a ne ono što im je potrebno (kao intelektualnim aspirantima).


� Iako često citiran zbog navoda: „Ako ti je do povaljivanja, idi na fakultet. Ako hoćeš obrazovanje, moraš u biblioteku.“, Frenk Zapa – taj Robespjer moderne američke muzičke scene – takodjer je često naglašavao: „Glupost ima izvjesni šarm, ignorancija svakako ne.“


� Svaki pojedinačni sistem bilo kog živog organizma na ovoj planeti preživljava funkcionisanjem kroz mehaničku solidarnost – neku vrstu nekognitivne skupne kohezije. Rani humanidi nisu bili izuzetak od ovog pravila. U periodu od 1,9 od ukupno 2 miliona godina naše historije, običaj predcivilizacijskog Homo Sapiensa (koji predstavlja i prvi društveni normativni poredak) bio je akt kontrole povezan s brutalnom prisilom (sankcija) od strane čopora/bande prema neposlušnom pojedincu i njegovo nasilno preusmjeravanje. To je, dakle, mehanička solidarnost grupe s ciljem da se održi sigurnost zajednice i zadovolje njene osnovne potrebe, potrebe za preživljavanjem.


� Šoping centri – ti vertikalno implantirani simboli naših horizontalnosti – sve češće okupiraju urbanistička i socijalna središta naših civilizacijskih sadržaja. Njihove lokacije postupno zamjenjuju tradicionalne osovine naše urbane društvenosti (kao što su sakralni objekti, pozorišta, galerije, opere, parkovi, sportski i drugi javni objekti). Posjećeni stalno i strasno, oni nam se hoće predstaviti kao novi templovi za vjernike 21. vijeka – pobožnici koji sada ispovjedaju politeističke bogove slobodnog tržista (hodajući polagano kroz centre sa mobilnim napravama u visoko uzdignutim rukama, koje umjesto crkvenih svijeća, obasjavaju njihova bogobojažljiva lica). Tako ti centri preobraćuju bogate spektre socijalnih mogućnosti na skučeni parametar ovisničkih potrošačkih vjerovatnosti.     


� Egejska pozornica antičke Grčke bilo je mjesto iznenađujućeg otkrovenja i intelektualne izvrsnosti - izvanredne gustoće i blizine, nenadmašeno ni do našeg doba. Sve što znamo o nauci, filozofiji, sportu, umjetnosti, kulturi i zabavi, zvijezdama i zemlji, pretpostavljeno je, istraženo i pregledano tad i tamo. Jednostavno, bilo je to vrijeme i mjesto vrhunca ljudske svijesti, čistog rezonovanja i sjajne misli. Kako bilo, ni Euclid, Anaximander, Heraclites, Hippocrates (oba i od Chios i od Cos), Socrates, Archimedes, Ptolemy, Democritus, Plato, Pythagoras, Diogenes, Aristotle, Empedocles, Conon, Eratosthenes, niti desetci drugih briljantnih, drevnih grčkih umova nisu se nikad osvrnuli jednom jedinom riječju, običnom rečenicom, na nešto što je bilo njihov svakodnevni život, nešto što su viđali doslovno na svakom ćošku tokom cijelog svog života. Bio je to nemoralni, nepravedni, i notorno brutalan i okrutan robovlasnički sistem koji je pokretao antičku državu. (Robovi nisu bili čak ni smatrani ljudskim bićima, već više kao „fonični alati/orudje koje govori“.) Ova kratkovidnost, ovo odsustvo kritičkog odnosa na očito i sveprisutno jeste historijska poruka – jako uznemirujuća, samogovoreća, zapravo, nedvojbeno jasno upozorenje.


� Tzv. Socijalne cyber-mreže nisu stvorene da promovišu i emancipuju druge kulture, nego su tu da održe i nadalje ojačaju nadmoć dominantne, anglo-američke kulture.  


� Tako je jedna nedavna vanjskopolitička doktrina sličila McFB-ovskim algoritmima: „ili sa nama ('1') ili si protiv nas ('0')“.  


� Izvozeći sopstvenu pobunu svuda okolo, Al-Qaida tretira državu – identično ranim Boljševicima – kao platformu revolucije, a ne geopolitičku, društveno-kulturnu i geo-ekonomičnu realnost. Al-Qaida to radi dok njene vođe i Sturm Falange djeluju iz afganistanskih špilja – u krajoliku posve sličnom onom iz kamenog doba, kao što su rani Boljševici širili revolucionarni zanos djelujući iz nazadne feudalne zemlje kanibalizirane stašnom gladi. Nadati se da OWS (Occupy Wall Street Pokret) neće pratiti istu logiku izvoza sostvenog revolta. FB-ovi fleshmob-ovi jesu međunarodnog dosega, ali istinske (iskrene) političke bitke uvijek i samo se biju kod kuće.





